Naxios Το πρώτο blog των Κυκλάδων: Τρεις και ο…κούκος στο τελευταίο Δ.Σ. Νάξου\nΤρεις και ο…κούκος στο τελευταίο Δ.Σ. Νάξου\nΤο παρόν έδωσαν ελάχιστοι δημοτικοί σύμβουλοι της πλειοψηφίας ΚΑΙ ο Στάθης Αγγελής.Παρουσία του νέου δήμαρχου Νάξου και Μικρών Κυκλάδων, Μανώλη Μαργαρίτη ο πρόεδρος του απερχομένου Δ.Σ. Σώματος, Γιώργος Καραμανής ανακοίνωσε την ακύρωση της συνεδρίασης λόγω έλλειψης απαρτίας. Προφανώς οι περισσότεροι δημοτικοί σύμβουλοι φοβηθήκαν της συνέπειες και κάθισαν στα …σπίτια τους.\nΩΡΑΙΟ ΔΗΜΑΡΧΟ ΚΑΝΑΜΕ. ΑΚΟΜΗ ΠΡΙΝ ΑΝΑΛΑΒΕΙ ΑΡΧΙΣΕ ΝΑ ΑΠΕΙΛΕΙ ΜΕ ΜΗΝΥΣΕΙΣ ΚΑΙ ΚΥΡΩΣΕΙΣ ΓΙΑ ΠΟΛΙΤΙΚΕΣ ΠΡΑΞΕΙΣ. ΚΥΡΙΕ ΑΞΙΕ ΚΑΙ ΜΕ ΑΞΙΕΣ ΝΕΕ ΔΗΜΑΡΧΕ, ΗΤΑΝ 'Η ΔΕΝ ΗΤΑΝ ΠΑΡΑΝΟΜΗ ΚΑΙ Η ΣΥΝΕΔΡΙΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΤΗΣ ΔΡΥΜΑΛΙΑΣ; ΕΚΕΙ ΔΕΝ ΘΑ ΠΑΤΕ ΣΤΟΝ ΕΙΣΑΓΓΕΛΕΑ ΤΟΥΣ ΣΥΜΒΟΥΛΟΥΣ ΤΗΣ ΣΥΜΠΟΛΙΤΕΥΣΗΣ;\n06 Δεκεμβρίου, 2010 16:32\nελα γαταουλα ηρεμησε..........\n06 Δεκεμβρίου, 2010 18:33\nΜα γιατί ακυρώθηκε ρε παιδιά , ο Γιαννάκης που έκανε κουμάντο στους υπαλλήλους καθαριότητας δεν ήταν εκεί;\n06 Δεκεμβρίου, 2010 18:42\nαναβληθηκε γιατι ο πιρπας ηταν εκει με σκοπο να τους τιναξει στον αερα για τον πολιτιστικο. ο δημεας εχει ακομα το λαπτοπ που ειχε πουλησει στον αδερφο του δημαρχου .αυτο που κατα τον δημαρχο χρησιμοποιουσε ο πολιτιστικος ,ο καρποντινης δεν το παραδεχεται και συμφωνησε με τον δημεα οτι αφου αυτος το χρησιμοποιουσε πρεπει να το πληρωσει.να το πληρωσει ποιος; ο δημεας.χα!χα! το αλλο με τον τοτο το ξερετε; τωρα αυριο ερχεται εξωδικο στον καρποντινη για να το πληρωσει ο πολιτιστικος. αν και ειχε προθημοποιηθει να το πληρωσει ο μαρακης οπως λεει το εγγραφο του πιρπα αυτο δεν συνεβη. καπου ακουσα οτι τα 11 χιλιαρικα των εισητηριων του πολιτιστικου τα πληρωσε ο μαρακης ισχυει;\n06 Δεκεμβρίου, 2010 19:48\nΡΕ ΠΥΡΠΙΛΙΔΗ 88 ΨΗΦΟΥΣ ΠΗΡΕΣ ΟΛΕΣ ΚΑΙ ΟΛΕΣ. ΠΟΥΛΗΘΗΚΕΣ ΣΤΟΝ ΜΑΡΓΑΡΙΤΗ ΓΙΑ 1200€ ΚΑΙ ΣΕ ΤΙΜΗΣΑΝ 88 ΑΝΘΡΩΠΟΙ. ΕΛΕΟΣ ΠΙΑ. ΤΩΡΑ ΜΕ ΤΗΝ ΝΕΑ ΔΗΜΟΤΙΚΗ ΑΡΧΗ ΘΑ ΚΑΝΕΙΣ ΧΡΥΣΕΣ ΔΟΥΛΕΙΕΣ.\n06 Δεκεμβρίου, 2010 19:59\nαφησαι κυριε την λασπη ο ακης ουτε καν προσπαθησαι ειναι φιλος και ουτε μου ειπε οτι κατεβηκε υποψιφιος δεν τοχω ξαναδη αυτο και το συζηταγανε στην καφετερια αν το κυνηγαγε ειχε βγει με τη μια αλλα μαλον δεν του αρεσει το πολιτικο αλισβερηση της αρπαχτης μηπως με το μαρακη που ηταν και δικος του πηρε τιποτα;αριστος μακαρι να τοθ μηαζανε ολοι\n06 Δεκεμβρίου, 2010 21:08\nΟ ΜΕΓΑΛΙΤΕΡΟΣ ΑΠΑΤΕΟΝΑΣ ΤΩΝ ΚΥΚΛΑΔΩΝ. ΤΟΥ ΤΙΝ ΕΧΟΥΝΕ ΧΑΡΗΣΕΙ ΟΛΟΙ. ΕΧΕΙ ΦΑΗ ΛΕΦΤΑ,ΕΧΕΙ ΚΑΤΑΣΤΡΕΨΕΙ ΚΟΣΜΟ.ΘΑ ΤΗΝ ΒΡΗ ΑΠ ΤΟ ΓΙΑΤΡΟ. ΤΟΝ ΒΑΛΑΝΕ ΚΑΙ ΣΤΟΝ ΠΟΛΗΤΗΣΤΙΚΟ ΚΑΙ ΤΟΥς ΝΙΚΟΚΥΡΕΨΕ.ΚΡΗΜΑ ΓΙΑΤΙ Ο ΠΑΤΕΡΑΣ ΤΟΥ ΕΙΧΕ ΒΟΗΘΗΣΗ ΕΠΙ ΠΑΣΟΚ ΠΟΛΥ ΚΟΣΜΟ.ΑΝ ΔΕΝ ΗΤΑΝ ΑΥΤΟΣ ΘΑ ΤΟΝ ΕΙΧΑΝΕ ΧΟΣΕΙ ΧΡΟΝΙΑ ΦΗΛΑΚΗ.\n07 Δεκεμβρίου, 2010 08:03\nΔΕΥΤΕΡΗ ΧΙΛΟΠΙΤΑ ΣΤΟΝ ΚΥΡΙΟ ΜΑΡΑΚΗ ΚΑΙ ΤΟΥΣ ΣΥΝΤΡΟΦΟΥΣ-ΚΟΜΜΑΤΟΣΚΥΛΑ ΤΟΥ!!!\nΕΤΣΙ ΝΑ ΠΑΝΕ ΟΛΑ ΛΑΜΟΓΙΑ ΤΗΣ ΑΡΠΑΧΤΗΣ!!!\nΗΤΑΝΕ ΚΑΙ ΤΟ ΤΕΛΕΥΤΑΙΟ ΔΗΜΟΤΙΚΟ ΣΥΜΒΟΥΛΙΟ ΠΟΥ ΚΑΛΕΣΑΤΕ.\nΑΠΟ 1/1 ΘΑ ΣΑΣ ΚΑΛΑΝΕ ΑΛΛΟΙ.\nΤΕΛΙΚΑ ΔΕΝ ΜΠΟΡΕΣΑΤΕ ΝΑ ΑΔΕΙΑΣΕΤΕ ΤΟ ΤΑΜΕΙΟ.\nΑΠΟ 1/1 ΑΡΧΙΖΟΥΝ ΤΑ ΕΡΓΑ ΓΙΑ ΤΗΝ ΑΝΑΒΑΘΜΙΣΗ ΤΗΣ ΠΟΙΟΤΙΤΑΣ ΖΩΗΣ ΤΩΝ ΠΟΛΙΤΩΝ ΤΗΣ ΝΑΞΟΥ ΠΟΥ ΤΟΣΑ ΧΡΟΝΙΑ ΚΑΤΑΣΤΡΕΦΑΤΕ.\n07 Δεκεμβρίου, 2010 23:00


Κώστας Δόξας: «Η Μαρία Δεληθανάση ενορχήστρωσε τη σύλληψή μου» | Athens Voice\nΟ Κώστας Δόξας και η Μαρία Δεληθανάση © NDP\nΟ Κώστας Δόξας συνελήφθη μετά από υπόδειξη της συζύγου του, Μαρίας Δεληθανάση, σε αστυνομικούς. Αυτή ενορχήστρωσε τη σύλληψη, είπε ο δικηγόρος του τραγουδιστή.\nΟ Κώστας Δόξας υπέβαλε μήνυση εναντίον της πρώην συζύγου του, Μαρίας Δεληθανάση. Ο γνωστός τραγουδιστής συνελήφθη στη Θεσσαλονίκη την Τετάρτη (19/1) το βράδυ.\nΟ δικηγόρος του έκανε δηλώσεις, επισημαίνοντας ότι η Μαρία Δεληθανάση «είχε ενορχηστρώσει την προσαγωγή του στο αστυνομικό τμήμα», δίνοντας την είδηση μέσα στα πρώτα 5 λεπτά μετά την πραγματοποίησή της από τους αστυνομικούς.\nΠαράλληλα, έδωσε διευκρινίσεις για το αν η σύλληψη έγινε τελικά για παραβίαση δικαστικής απόφασης, υπογραμμίζοντας ότι ο τραγουδιστής είχε καταβάλει κανονικά το σύνολο της διατροφής. Γι' αυτό και -όπως είπε- όταν έδειξε το αποδεικτικό της κατάθεσης, αφέθηκε ελεύθερος από το ΑΤ Λευκού Πύργου.\nΤο πρώην ζευγάρι έχει βρεθεί αντιμέτωπο στα δικαστήρια, ενώ έχουν γίνει στο παρελθόν και καταγγελίες για ενδοοικογενειακή βία. Με προφορική εντολή εισαγγελέα ο Κώστας Δόξας αφέθηκε ελεύθερος.\nΤι είπε ο δικηγόρος του Κώστα Δόξα για τη σύλληψη και τη διαμάχη με τη Μαρία Δεληθανάση\n«Η ίδια η τέως σύζυγος του τραγουδιστή είχε ενορχηστρώσει την προσαγωγή του στο αστυνομικό τμήμα. Πιο συγκεκριμένα, πρόκειται για μία υπόθεση διατροφής, που τον Ιούνιο του 2021, το δικαστήριο απεφάνθη ότι η η τέως σύζυγος του κ. Δόξα, μπορεί να συντηρεί τον εαυτό της, είναι μία νέα κοπέλα, υγιής, και μπορεί να εργαστεί» τόνισε σε δηλώσεις του στο Mega.\nΚαι πρόσθεσε: «Έτσι, το δικαστήριο απεφάνθη να μειωθεί η διατροφή ως προς το σκέλος της τέως συζύγου. Της επιδόθηκε η διατροφή, η απόφαση του δικαστηρίου τον Δεκέμβριο του 2021, και έτσι του όφειλε 2.000 ευρώ η σύζυγός του. Ωστόσο, επειδή οι διατροφές δεν συμψηφίζονται, οι δικηγόροι που εκπροσωπούμε τον κ. Δόξα, του υποδείξαμε να καταβάλει τη διατροφή».\n«Τον μήνα Ιανουάριο καθυστέρησε να της καταβάλει λόγω ότι είχαν κλείσει τα μαγαζιά, ωστόσο την κατέβαλε. Η τέως σύζυγος υπέβαλε μήνυση για μη καταβολή διατροφής, παρόλο που ο κ. Δόξας την είχε καταβάλει. Τη στιγμή που ο τραγουδιστής είχε την εβδομαδιαία επαφή με την κόρη του, και ενώ είχε λάβει τη διατροφή η τέως σύζυγος, υπέδειξε στους αστυνομικούς να συλλάβουν τον τραγουδιστή, την ώρα που παρέδιδε την κόρη του στη μητέρα της. Ο Κώστας Δόξας έδειξε τα έγγραφα της καταβολής και αφέθηκε ελεύθερος. Η τέως σύζυγος προκάλεσε την καταδίωξη του τραγουδιστή, γνωρίζοντας ότι το περιστατικό που καταγγέλλει είναι ψευδές. Ο τραγουδιστής υπέβαλε μήνυση κατά της τέως συζύγου του» κατέληξε ο δικηγόρος του Κώστα Δόξα στις δηλώσεις του μετά τη σύλληψη του τραγουδιστή στη Θεσσαλονίκη για την υπόθεση διατροφής στην πρώην σύζυγό του, Μαρία Δεληθανάση.\nVideo of Συνελήφθη στη Θεσσαλονίκη ο Κώστας Δόξας


Η Βασιλική οικογένεια γίνεται καρτούν | Asist.gr\nΗ Βασιλική οικογένεια γίνεται καρτούν\nΟ μικρός πρίγκιπας Τζορτζ θα τα δει και θα τα πει όλα!\nΣταύρος Θεοφάνους / 23/01/2020\nΟι βασιλικές περιπέτειες γράφουν, αυτή την εποχή, χρυσή ιστορία σκανδάλων, ανατροπών και πολλών «κουτσομπολιών». Το τηλεοπτικό δίκτυο HBO Max πήρε την απόφαση να πάρει τη βασιλική οικογένεια, να της βάλει περισσότερο χρώμα, να της αλλάξει μορφή και να την κάνει καρτούν.\nΗ σειρά, ενήλικων και βασιλικών, κινουμένων σχεδίων θα λέγεται «Ο πρίγκιπας» σε κείμενα και σε παραγωγή του Γκάρι Τζανέτι. Η πλοκή, η εξέλιξη και η «αλήθεια» της βασιλικής οικογένειας θα παρουσιάζεται μέσα από τα μάτια του πρίγκιπα Τζορτζ, του πρωτότοκου γιου του πρίγκιπα Ουίλιαμ και της Κέιτ Μίντλετον.\nΟ μικρός πρίγκιπας Τζορτζ θα έχει την φωνή που θα του δανείσει ο Γκάρι Τζανέτι, ο Ορλάντο Μπλουμ θα γίνει η φωνή του πρίγκιπα Χάρι, η Κοντόλα Ρασάντ «θα τα λέει» εκ μέρος της Μέγκαν Μαρκλ ενώ η Λούσι Παντς θα είναι η Κέιτ.\nΜε τη φωνή του Τομ Χολάντερ θα μιλάνε ο πρίγκιπας Φίλιππος και ο Κάρολος, ο Άλαν Κάμινγκ θα δώσει τη φωνή του στον μπάτλερ του Τζορτζ, Όουεν, η Φράνσις Ντε Λα Τουρ στην βασίλισσα Ελισάβετ και ο Ιβάν Ρίον στον πρίγκιπα Ουίλιαμ.\n«Είμαι ενθουσιασμένος που εργάζομαι για το HBO Max και φέρνω στο φως μία ακόμα σειρά σχετικά με τα μέλη μιας οικογένειας που, χωρίς δισταγμό, παλεύουν για το θρόνο», είπε ο δημιουργικός Τζανέτι.


Μεγάλη μείωση αναμένεται να υπάρχει στην παραγωγή φασολιών σε Φλώρινα και Καστοριά λόγω καύσωνα\nΒρίσκεστε εδώ: Home / Ειδήσεις - αγροτικά νέα / Ελλάδα / Μεγάλη μείωση αναμένεται να υπ...\n«Η ζημιά είναι πάρα πολύ μεγάλη σε ολόκληρη την περιοχή των Πρεσπών της Φλώρινας. Υπολογίζεται ότι θα ξεπεράσει το 70% της φετινής παραγωγής. Κανονικά η συγκομιδή για τα φασόλια πλακέ μεγαλόσπερμα θα έπρεπε να είχε ξεκινήσει αλλά λόγω του καύσωνα που υπήρξε έχει καθυστερήσει. Αναμένεται να ξεκινήσει σε περίπου δέκα ημέρες. Όσον αφορά τα φασόλια γίγαντες ελέφαντες, η συγκομιδή αναμένεται να ξεκινήσει, αν όλα πάνε καλά, στις 10 Οκτωβρίου. Η ετήσια παραγωγή φασολιού στις Πρέσπες ανέρχεται σε 3.000 τόνους. Φέτος η παραγωγή εκτιμώ ότι δεν πρόκειται να ξεπεράσει τους 1.000 τόνους. Η τιμή που πουλιέται το φασόλι δεν μπορεί να ανέβει. Ο συνεταιρισμός υπογράφει συμβόλαια που δεν μπορεί να αθετήσει αλλά και οι οικονομικές συνθήκες στη χώρα μας δεν επιτρέπουν να υπάρξει αύξηση της τιμής του προϊόντος. Έχουν ξεκινήσει οι διαδικασίες αποζημίωσης από τον ΕΛΓΑ. Έχουμε στοιχεία για τις υψηλές θερμοκρασίες που υπήρξαν στην περιοχή μας αλλά υπάρχουν σοβαρά προβλήματα με την αποζημίωση των παραγωγών. Να σας αναφέρω χαρακτηριστικά ότι οι παραγωγοί που έχουν πάνω από 126 στρέμματα δεν μπορούν να τα ασφαλίσουν. Ακόμη η εισφορές που δίνουμε στον ΕΛΓΑ είναι από τις πιο υψηλές σε σχέση με τα υπόλοιπα προϊόντα ενώ ο μέσος όρος αποζημίωσης που δίνει ο Οργανισμός είναι πολύ μικρός. Ο «Πελεκάνος» πουλά φασόλια στην τιμή 3,20 – 3,30 ευρώ το κιλό, ενώ η αποζημίωση του ΕΛΓΑ είναι στα 2,22 ευρώ το κιλό».\nΌμως ζημιές στην παραγωγή φασολιών έχουμε και στην Καστοριά. Ο αντιδήμαρχος Καστοριάς κ. Αλέξανδρος Τσαΐρίδης, αρμόδιος για την αγροτική ανάπτυξη, αναφέρει στον ΑγροΤύπο τα εξής: «φέτος η παραγωγή φασολιού στην περιοχή μας θα είναι μειωμένη κατά 70%. Τα συμπτώματα που παρουσιάστηκαν στις καλλιέργειες κατά το πρώτο δεκαπενθήμερο του Ιουλίου, είναι η πτώση ανθέων και καρπών, παραγωγή ακατάλληλων καρπών λόγω κύρτωσης αλλά και έλλειψη ανθοφορίας. Αυτό συνέβη γιατί κατά τη διάρκεια του συγκεκριμένου χρονικού διαστήματος σημειώθηκαν πολύ υψηλές θερμοκρασίες, που επέφεραν τα προαναφερθέντα αποτελέσματα, κυρίως στην Περιφερειακή Ενότητα της Καστοριάς και της Φλώρινας. Το ερχόμενο δεκαήμερο αναμένεται να ξεκινήσει η συγκομιδή. Οι τιμές παραγωγού κυμαίνονται στα 2,5 – 3 ευρώ το κιλό. Αυτό που περιμένουν τώρα οι παραγωγοί είναι τις αποζημιώσεις από τον ΕΛΓΑ».


Piccadilly Plus [δεν έχει πια φαγητό] • ταβερνοχώρος\nPiccadilly Plus [δεν έχει πια φαγητό]\nΔιεύθυνση Συγγρού 3, Θεσσαλονίκη\nΠικαντίλι, #bar, #club\nΆνοιξε αρχές Φεβρουαρίου 2011\nΒρίσκεται στον 1ο όροφο. Στο ίδιο κτίριο υπάρχει ομώνυμο bar στο ισόγειο και club στο υπόγειο.\nΙδιοκτήτες ο Δημήτρης Πετρίδης και ο Γεωργακαράκος που έχουν και το shark, το Tre Marie, το Club Vogue και το Molos Seaside Café Bar στον Μαρμαρά (Ιούλιος 2011).\nΣτη θέση του άνοιξε το Banconar (από την ίδια ιδιοκτησία).\nΤο εστιατόριο βρίσκεται στον πάνω όροφο του κτιρίου (Σεπτέμβριος 2011)\nSeventh 23/01/2013 12:21\nΔιαβάζοντας τα θετικά σχόλια για το μαγαζί και αφού διπίστωσα ότι συνεχίζει το Food Festival, το επισκεφθήκαμε παρέα 5 ατόμων. Ωραίος ο χώρος που γέμισε όταν φύγαμε.\nΠολύ ευγενικός και ο σερβιτόρος.\nΤο μενού έχει ένα πιάτο ορεκτικά/σαλάτα, επιλογή από κοτόπουλο ή μπριζολάκια για κυρίως, μους για γλυκό και ποτό. Από γεύσεις μου άρεσαν αλλά αυτό είναι υποκειμενικό. Αντικειμενικό είναι ότι βγήκε ακριβώς 10€/άτομο και δεν είχε λαμογιές του στυλ χρεώνω το νερό, το ψωμί κλπ. Προτείνεται.\njustme 03/04/2012 23:50\nΊσως η καλύτερη επιλογή από το food festival!!! όμορφος χώρος,ευγενικό προσωπικό και πολύυυ γευστικό φαγητό!\nΓια ορεκτικό είχε μία σαλάτα με διάφορα λαχανικά και λάδι τρούφας,ικανοποιητική!\nΓια κυρίως είχε δύο επιλογές:\nΦαχίτας με κοτόπουλο,συνοδευτική σαλάτα και ντιπάκι με τσένταρ! Μερίδα χορταστική και πεντανόστιμη πραγματικά!!!\nΗ δεύτερη επιλογή ήταν χειροποίητα τορτελίνια με σπανάκι και κρέμα γάλακτος. Γεύση ικανοποιητική, ποσότητα σχετικά μικρή.\nΤο επιδόρπιο ήταν μους γιαουρτιού με μπισκότο και βύσσινο.Το επιδόρπιο ήταν απλά υπέροχο!!!\nΣυμπεριλαμβάνεται επίσης στο μενού κρασί η μπύρα.\nΝα τονίσω πως μας έφεραν 2 φορές ψωμάκια(τέλεια στην υφή και γεύση) και μας έφεραν και 2 φορές νερό εμφιαλωμένο το οποίο δεν χρεώνεται!\nΜΠΡΑΒΟ picadilly plus!\nStamatisse 22/02/2012 22:51\nΠήγα εχθές, τρίτη, στα πλαίσια του Food Festival για το στάνταρ μενού 10€ ανά άτομο. Μου έκανε καλή εντύπωση ότι είχε επιλογή από 2 κυρίως πιάτα, καθώς επίσης ότι το φαγητό ήταν πολύ προσεγμένο. Το αναφέρω αυτό γιατί από γνωστό μου άκουσα ότι σε αντίστοιχο μαγαζί οι μερίδες για το festival ήταν απαράδεκτες και σε ποσότητα και σε ποιότητα. Για μένα ένα + γι'αυτό και μόνο.\nΤο φαγητό γευστικότατο. Δοκιμάσαμε φρέσκα ζυμαρικά (νόστιμα) και φαχίτας (τρομερά!). Οι μερίδες δεν είναι για να σκάσεις, αλλά μπορώ να πω ότι με κάλυψαν. Το service ευγενέστατο και πολύ καλό (χωρίς να το παίζουν κυριλέ ιστορία). Ο χώρος απλά υπέροχος. Δεν είδα τον κατάλογο του μαγαζιού για να δω τις τιμές εκτός festivel, αλλά επειδή μου έκανε πολύ καλή εντύπωση θα πάω ξανά.\ndespinamoi 06/02/2012 13:43\nτο συστίνω ανεπιφύλακτα!!!! δε θα μπορούσε να μου κάνει καλυτερη εντύπωση. Πήγαμε στα πλαίσια του food festival και πραγματικά άξιζε ένα προς ένα όλα του τα euro (μπορεί και παραπάνω). Νοστιμότατο φαγητό, ισορροπημένες γεύσεις, σε κανονικές μερίδες (μεχρι που σκάσαμε). Το προσωπικό ευγενέστατο και η ατμόσφαιρα πολύ φιλική. Σίγουρα θα ξαναπάμε\nΜαρία 27/01/2012 19:53\nΕπισκεφτήκαμε το μαγαζί στα πλαίσια του food festival την περασμένη Τρίτη! Πολύ καλή επιλογή! Φάγαμε σαλάτα, απλή , και από κυρίως φαχίτας κοτόπουλο και τορτελίνια με σπανάκι και τυρί! πολύ πολύ νόστιμα!!!\nγλυκάκι μους γιαουρτιού, πολύ καλό, και κρασάκι,απλό.\nοι μεριδούλες σχετικά μικρές αλλά χορταίνεις άνετα!!\nνερό και ψωμάκια δεν χρεώνονται!!!\nΑντώνης 18/01/2012 00:11\nΓια όσους ενδιαφέρονται για το συγκεκριμένο restaurant στα πλαίσια του food festival και το menu των 10 euro, το προτείνω ανεπιφύλακτα. Τίμια μέχρι γενναιόδωρη η συμμετοχή τους στη Θεσ/νικώτικη προσπάθεια. Βοηθάνε σε όλα αυτά τόσο ο χώρος όσο και η εξυπηρέτηση του προσωπικού. Έκτος Τρίτης Δευτέρα με Παρασκευή υπάρχουν κ αλλά 2 ολοκληρωμένα menu των 15 και 17 euro. Αξίζει.\nο καλός ο μύλος... 28/11/2011 23:59\nΑυτό τι κτίριο πάντα το συμπαθούσα, έτσι πως το σφίγγουν τα πολυόροφα μεγαθήρια και αυτό αντιστέκεται. Βλέποντας στο facebook οτι έχουν μενού των 15 και 17 ευρώ, το επισκέφτηκα με την κυρία μου Σάββατο βράδυ. Ο χώρος επάνω πράγματι καλαίσθητος στη γενική φιλοσοφία και των άλλων ορόφων. Και ενώ μαλώναμε πιο μενού θα πάρουμε διαβάζοντας το φυλλάδιο, η συμπαθέστατη κατά τα άλλα σερβιτόρα μας πληροφορεί πως τα μενού είναι από Δευτέρα έως Παρασκευή! Στην κόσμια απορία μου, γιατί δεν το γράφουν πουθενά ή γιατί δεν τα είχαν αποσύρει απο τα τραπέζια, εισέπραξα ένα αστραφτερό αλλά αμήχανο χαμόγελο. Εν τέλει μοιραστήκαμε μια μέτρια σαλάτα και δύο πιάτα ζυμαρικών αρκετά εύγευστων, πλην όμως ανεπαρκούς ποσότητας. Ευχάριστη έκπληξη στη λίστα κρασιών η βραβευμένη (με χρυσό μετάλλιο στο Βερολίνο) Μαλαγουζιά του Μάγγελ στα 17 ευρώ. Δυσάρεστη έκπληξη το γεγονός οτι το εστιατόριο ήταν γεμάτο με Δικαστικούς ( που εκδικάζουν παραβάσεις ) και ντόπιους Βουλευτές ( που ψήφισαν τον νόμο ), που καπνίζαν αυτοί και οι Κυρίες τους με πάθος 16χρόνων στις τουαλλέτες του Λυκείου. Δυο άτομα δώσαμε 46 ευρώ. Ίσως ξαναπάω μόνο για το μενού, εκτός κι αν το κάνουν μόνο κάθε δεύτερη Πανσέληνο...\nirene 07/11/2011 21:11\nπολύ καλό εστιατόριο. όμορφος χώρος. το φαγητό αρκετά καλό κι αυτό που θα κάνουμε καιρό να ξεχάσουμε είναι ένα ορεκτικό που λέγεται ρότολο, αν δεν κάνω λάθος. πραγματικά, δεν το πιστεύαμε ότι μπορεί να υπάρχει τέτοια γεύση! αξέχαστο! τιμές ικανοποιητικές.\ngoodfood 26/04/2011 13:48\nΠολύ καλό ξεκίνημά σε έναν πολύ ωραίο χωρο.Μειναμε πολύ ευχαριστημενοι.Πολυ καλές τιμές και ποιότητα στα πιάτα που επιλέξαμε,το σέρβις αρκετά κάλο,κάλος κόσμος και γενικά ένα μαγαζί που αξίζει να επισκεφτεί κάνεις.Α και μετά πίνεις και την μπυριτσα σου στο bar.\nΙΜ 12/04/2011 21:02\nΣυμφωνώ με τον ahatzop ότι είναι μία έκπληξη. Ο χώρος πραγματικά πανέμορφος, το φαγητό ιδιαίτερο. Το συκωτάκι ωραία μαγειρεμένο απλά δεν μου άρεσε η γαρνιτούρα, οι μακαρονάδες πολύ καλές με φρέσκο ζυμαρικό που το καταλαβαίνεις, το φιλέτο σολωμού πολύ καλό, η ποικιλία μανιταριών επίσης μου άρεσε πολύ! Το μόνο που με απογήτευσε ήταν τα γλυκά, τίποτα το ιδιαίτερο. Πολύ λογικές τιμές και φαίνεται ότι υπάρχει θέληση για κάτι διαφορετικό.\nahatzop 15/02/2011 03:05\nΤο PICCADILLY PLUS είναι μια ευχάριστη έκπληξη...εκεί που σε ανάλογα μαγαζιά σε κερδίζει μόνο το decor και όχι το φαγητό...αυτό εδώ είναι και εντυπωσιακός σα χώρος και πολύ καλό φαγητό με φυσιολογικές (για το είδος του) τιμές... το ΟΛΟ μαγαζί έχει BAR στο εισόγειο...CLUB στο υπόγειο...και REST στον πρώτο όροφο...blue burger(9.5€)/αλμυροί λουκουμάδες(6€)/και τάρτα σοκολάτας(6€) τα καλύτερα της βραδιάς...πήγαμε στις 22:00 και στις 02:00 πήγαμε στο υπόγειο CLUB...όπως NEW YORK ένα πράμα...\nΤελευταία επεξεργασία: 15/02/2011 09:06 από ταβερνοχασάπης


Θάρρος εναντίον τόλμης: Πώς να ζεις με γενναιότητα | Amigo.gr\nΑρχική: » Men's Spot » Θάρρος εναντίον τόλμης: Πώς να ζεις με σπαρτιατική γενναιότητα.\nΤι είναι αυτό που κάνει μια κουλτούρα να ακμάζει ενώ μια άλλη να παραδέρνει; Γιατί μερικοί πολιτισμοί φτάνουν στην κορυφή απλά και μόνο για να αποτύχουν παταγωδώς; Οι ιστορικοί έχουν συγγράψει πολλούς τόμους προσπαθώντας να δώσουν απαντήσεις. Θάρρος εναντίον τόλμης λοιπόν.\nΣτο βιβλίο του “Tides of War” ( “Άνεμοι πολέμου” σ’ ελεύθερη μετάφραση), ο συγγραφέας Στίβεν Πρέσφιλντ αναφέρεται σε μια από τις μεγαλύτερες συγκρούσεις στην ιστορία – τον Πελοποννησιακό Πόλεμο – με αντιμέτωπους δυο από τους μεγαλύτερους πολιτισμούς της Δύσης: την Αθήνα και τη Σπάρτη.\nΑν και πρόκειται για έργο ιστορικής φαντασίας, ο Πρέσφιλντ εμβάθυνε αρκετά για να διατηρήσει την ακεραιότητα των πραγματικών γεγονότων, βασιζόμενος σε πρωτεύουσες πηγές από τον Θουκυδίδη και άλλους Έλληνες ιστορικούς. Εργάστηκε επίσης για να συλλάβει το ήθος της εποχής και τους άνδρες που το εκπροσωπούσαν.\nΣπάρτη και Αθήνα: Μια ιστορία δύο πόλεων-κρατών\nΠαρά το γεγονός ότι απείχαν μόνο περίπου 240χλμ μεταξύ τους και μοιράζονταν τους ίδιους θεούς, οι ελληνικές πόλεις -Αθήνα και Σπάρτη- ήταν διαμετρικά αντίθετες.\nΕνώ η Σπάρτη ήταν πιο κοινοτική, η Αθήνα αντιπροσώπευε την ατομική ελευθερία και την ανεξαρτησία. Ενώ η Σπάρτη περιφρονούσε τον πλούτο και την πολυτέλεια, η Αθήνα ήταν μια εμπορική αυτοκρατορία. Ενώ η Σπάρτη βασιζόταν στον άγριο και αδάμαστο στρατό της, η Αθήνα κυβερνούσε τις θάλασσες με το ναυτικό της.\nΗ Σπάρτη ήταν ικανοποιημένη παραμένοντας μια μικρή και ανεξάρτητη πόλη-κράτος. Η Αθήνα ήταν πολύ πιο ιμπεριαλιστική – προσπαθώντας πάντα να επεκτείνει την επιρροή της πολιτικά, οικονομικά και πολιτιστικά.\nΟι Σπαρτιάτες έδιναν βάση σε πράγματα όπως η ποίηση, η μουσική και η φιλοσοφία περισσότερο από ό,τι πιστεύεται ευρέως, αν και πάντα τέτοιες επιδιώξεις είχαν σκοπό να δώσουν μεγαλύτερη έμφαση στην στρατιωτική εκπαίδευση. Αυτή η εστίαση δημιούργησε έναν από τους πιο αποτελεσματικούς, πειθαρχημένους και άφοβους στρατούς στον κόσμο.\nΗ Αθήνα, από την άλλη πλευρά, θεμελίωσε τις τέχνες και τη φιλοσοφία και παρήγαγε αισθητικά αριστουργήματα, συστήνοντας στην ανθρωπότητα πολλούς από τους πιο σημαίνοντες στοχαστές και φιλοσόφους της Δυτικής ιστορίας, όπως ο Σωκράτης, ο Πλάτωνας και ο Αριστοτέλης.\nΗ Αθήνα και η Σπάρτη διέφεραν πολιτικά. Το πολίτευμα της Σπάρτης ήταν μία σύνθεση δημοκρατικών, μοναρχικών και ολιγαρχικών στοιχείων που είχε στόχο την αποτροπή πολιτικών και κοινωνικών συγκρούσεων και την εξασφάλιση της μακροχρόνιας σταθερότητας. Ένα σύστημα ελέγχου και ισορροπίας που εμπόδιζε κάθε ομάδα να αποκτήσει υπερβολική δύναμη.\nΟι Αθηναίοι, από την άλλη πλευρά, βασίζονταν στην άμεση δημοκρατία στην οποία αναμενόταν να συμμετάσχει κάθε άνδρας πολίτης (για τα σημερινά δεδομένα η αθηναϊκή δημοκρατία ήταν κάπως επιλεκτική αφού δεν την απολάμβαναν ισόποσα όλες οι κοινωνικές ομάδες – γυναίκες, δούλοι, ξένοι).\nΕνώ η Σπάρτη και η Αθήνα συμμάχησαν για χάρη της ελευθερίας της Ελλάδας κατά τον Περσικό πόλεμο, ήταν απρόθυμοι σύμμαχοι. Οι Σπαρτιάτες ήταν ιδιαίτερα καχύποπτοι με τον αυξανόμενο ιμπεριαλισμό των Αθηναίων, πιστεύοντας ότι ήταν μόνο θέμα χρόνου να προσπαθήσουν να διεκδικήσουν το μερίδιο τους από την ελληνική χερσόνησο.\nΉταν ακριβώς αυτός ο φόβος που οδήγησε στον Πελοποννησιακό πόλεμο μεταξύ Αθήνας και Σπάρτης. Αν και η πολυετής σύγκρουση κατέστρεψε τη δύναμη και των δύο πόλεων-κρατών, η Σπάρτη αναδείχθηκε ο νικητής.\nΕνώ η Σπάρτη και η Αθήνα είχαν τα ιδιαίτερα πλεονεκτήματα και τις αδυναμίες τους, κατά την περίοδο του Πελοποννησιακού Πολέμου, οι τελευταίοι είχαν ξεχάσει το γνωμικό που αποδίδεται στον νομοθέτη τους Σόλωνα: «μηδέν άγαν» (τίποτα υπερβολικό).\nΟι αθηναϊκές αρετές και τα ιδανικά τέθηκαν σε τέτοιες ακραίες συνθήκες με αποτέλεσμα να μεταμορφωθούν σε “αμαρτίες”. Η αγάπη της ατομικής ελευθερίας και έκφρασης εκφυλίστηκε σε ναρκισσισμό και υπερ-ατομικισμό.\nΗ αξιοκρατία και η εγκράτεια αντικαταστάθηκαν από αμέλεια και ακολασία. Η ενεργός και υγιής δημοκρατία μετατράπηκε σε τρομοκρατία και δημαγωγία.\nΣπαρτιατική γενναιότητα. Η διαφορά μεταξύ θάρρους και τόλμης.\nΈχουμε διαχωρίσει τις εξωτερικές διαφορές μεταξύ των πόλεων κρατών αλλά υπήρξε μια βαθύτερη και θεμελιώδης ποιότητα που διατηρούσαν οι Σπαρτιάτες και οι Αθηναίοι δεν είχαν, που τους οδήγησε στην πτώση και στην τελική ήττα τους.\nΣτο “Tides of War”, ο Πρέσφιλντ χρησιμοποιεί τον ναύαρχο της Σπάρτης Λύσανδρο για να απαντήσει σε αυτή την ερώτηση. Στο ίσως πιο αναστατωμένο σκηνικό στο βιβλίο, ο Λύσανδρος στέκεται μπροστά σε χιλιάδες Σπαρτιάτες και τους συμμάχους τους στην πορεία προς τη Μάχη στους Αιγός ποταμούς και εκφωνεί έναν ορμητικό λόγο.\nΣε αυτόν, καθορίζει τις διαφορές μεταξύ Αθήνας και Σπάρτης και αναφέρεται στον σπαρτιατικό τρόπο ζωής εξηγώντας γιατί τελικά οι άνδρες του θα κυριαρχήσουν.\nΗ ανδρεία ή το θάρρος, ήταν η κυρίαρχη αξία των Σπαρτιατών. H τόλμη, ήταν η κυρίαρχη αξία των Αθηναίων.¨Ο τολμηρός άνθρωπος είναι υπερήφανος, μακραίωνος, φιλόδοξος¨εξηγεί ο Λύσανδρος. ¨Ο γενναίος άντρας ήρεμος, θεοφοβούμενος, σταθερός¨.Όπου υπάρχει τόλμη, πρέπει πάντα να συνδυάζεται και να αξιοποιείται με θάρρος. Το θάρρος πρέπει να είναι η επικρατούσα αξία στον χαρακτήρα ενός ανθρώπου.Γιατί?\nΣτην ομιλία του, ο Λύσανδρος αποσαφηνίζει τη διαφορά μεταξύ των ανθρώπων που ενεργούν κατά κύριο λόγο με τόλμη και εκείνων που ενεργούν κατά κύριο λόγο με θάρρος και κυρίως “τι είδους άνθρωπο παράγουν αυτές οι συγκρουόμενες ιδιότητες”. Παρακάτω υπογραμμίζω τα λόγια του Λύσανδρου στο έργο του Στίβεν Πρέσφιλντ και αναρωτιέμαι πώς εφαρμόζονται από τους άνδρες σήμερα:\n“Η τόλμη τιμά δύο μόνο πράγματα: την καινοτομία και την επιτυχία. Τρέφεται από αυτές και χωρίς αυτές πεθαίνει”\n“Η τόλμη είναι ανυπόμονη. Το θάρρος είναι αιώνιο. Η τόλμη δεν μπορεί να υποστεί κακουχίες ή καθυστέρηση. Είναι αχρεία, πρέπει να τρέφεται από τη νίκη ή να πεθάνει. Η τόλμη εδρεύει στον αέρα. Είναι αραχνοΰφαντη και άυλη. Το θάρρος φυτεύει τα πόδια του πάνω στη γη και αντλεί τη δύναμή του από το ιερό θεμέλιο του Θεού ».\n¨Η αδυναμία του εχθρού είναι ο χρόνος. Το θράσος είναι ευαλλοίωτο. Είναι σαν αυτά τα φρούτα, εύγευστα όταν ωριμάσουν, τα οποία όμως βρωμούν ως τον ουρανό όταν σαπίσουν ¨.\nΟι Αθηναίοι ήταν κυρίαρχοι της θάλασσας, σε έναν τύπο πολέμου που περιλαμβάνει τολμηρές κινήσεις, αιφνιδιαστικές επιθέσεις και γρήγορες, αποφασιστικές μάχες.\nΟι Σπαρτιάτες κατά κύριο λόγο διεξήγαγαν πόλεμο στην ξηρά και ήταν έτοιμοι για μακριές πορείες και παρατεταμένη μάχη. Σε μια θαλάσσια μάχη, οι Αθηναίοι θα μπορούσαν είτε να αποπλεύσουν όταν οι συνθήκες δεν ήταν σωστές, είτε να χτυπήσουν τον εχθρό με τους δικούς τους όρους.\nΟι Σπαρτιάτες, από την άλλη πλευρά, έπρεπε να παραμένουν πάντα έτοιμοι να πολεμήσουν και να είναι πρόθυμοι να εμπλακούν με τον εχθρό ακόμα και όταν δεν ήταν βολικό.\nΑυτή η διαφορά στις πολεμικές στρατηγικές ισοδυναμούσε επίσης με μια διαφορά στη νοοτροπία: Οι Αθηναίοι λιγοψύχησαν όταν οι νίκες δεν έρχονταν γρήγορα και εύκολα, ενώ οι Σπαρτιάτες ήταν διατεθειμένοι να κρατήσουν τη γραμμή – ανεξάρτητα από τις προκλήσεις ή τις συνθήκες. Είχαν το θάρρος να αντέχουν και να υπομένουν.\nΑνακάλυψε επίσης το άρθρο: Πώς να βρεις το σκοπό σου.\nΠολλοί άνδρες σήμερα προσεγγίζουν συχνά τις προσωπικές μάχες τους με αθηναϊκή νοοτροπία. Έχουν μια καλή ιδέα για μια επιχείρηση ή νιώθουν έτοιμοι να κατακτήσουν έναν νέο στόχο. Για μερικές εβδομάδες αισθάνονται ένα άσβεστο πάθος και έναν ενθουσιασμό για να κάνουν ό, τι χρειάζεται προκειμένου να στήσουν τη νέα τους επιχείρηση.\nΣτην αρχή υπάρχουν πολλά “σέξι” πράγματα που πρέπει να κάνουν π.χ. να επιλέξουν ένα όνομα μπάντας, να διαλέξουν πρόγραμμα μυικής ενδυνάμωσης, να σχεδιάσουν τη νέα ιστοσελίδα τους…. Μπορεί να έχουν μια μικρή επιτυχία και να αισθάνονται σαν να περπατούν πάνω στο νερό! Είναι συναρπαστικό. Η νίκη φαίνεται να βρίσκεται ακριβώς στην επόμενη γωνία.\nΤότε έρχονται τα πρώτα εμπόδια. Και τα πράγματα δεν εξελίσσονται και τόσο γρήγορα. Και χρειάζεται περισσότερη δουλειά από ό, τι περίμεναν. Σκληρή δουλειά. Ο χρόνος κυλάει. Εργάζονται για το σχέδιό τους όλο και λιγότερο. Τότε αρχίζουν να το αγνοούν εντελώς. Βρίσκουν δικαιολογίες.\nΑποφασίζουν ότι το πρόβλημα δεν είναι η φυγοπονία τους αλλά απλά ότι προσπαθούν για το λάθος πράγμα και πρέπει να κάνουν κάτι άλλο. Συλλαμβάνουν μια άλλη συναρπαστική ιδέα και ο ενθουσιασμός επιστρέφει. Για λίγο. Και τότε ο κύκλος επαναλαμβάνεται…\nΑυτοί οι άνδρες έχουν θράσος αλλά όχι ανδρεία. Έχουν την τόλμη να ξεκινήσουν τα πράγματα αλλά όχι το θάρρος να τα τελειώσουν. Όταν ο καυτός ήλιος της δυσκολίας και της αμφιβολίας καίει πάνω από το σχέδιό τους, τα κίνητρά τους εξατμίζονται.\nΔεν έχουν αναπτύξει την υπομονή να δεσμευτούν με κάτι όταν ο αρχικός ενθουσιασμός εξασθενήσει. Εύκολα τροφοδοτούνται από την πρόσφατη και την άμεση επιτυχία, αλλά δεν έχουν μάθει πώς να αντέχουν για να διατηρήσουν μια σταδιακή πρόοδο μέχρι την κατάκτηση του στόχου.\nΗ τόλμη είναι παρορμητική και απερίσκεπτη. Το θάρρος είναι συνετό και προμελετημένο.\n“Οι άνδρες λένε ότι φοβάμαι να αντιμετωπίσω τον Αθηναίο στρατηγό Αλκιβιάδη. Με χλευάζουν για έλλειψη γενναιότητας. Τον φοβάμαι, αδέρφια. Αυτό δεν είναι δειλία, αλλά σύνεση. Ούτε θα αποτελούσε γενναιότητα να τον αντιμετωπίσω πλοίο με πλοίο, αλλά απερισκεψία. Διότι εκτιμώ την ικανότητα του εχθρού μου και παρατηρώ ότι η δική μας είναι ακόμα κατώτερη.\nΟ ικανός κυβερνήτης τιμά τη δύναμη του εχθρού. Η ικανότητά του είναι να μην χτυπήσει τον εχθρό όταν είναι δυνατός, αλλά στην αδυναμία του, όχι όπου και όταν είναι έτοιμος, αλλά όταν είναι χαλαρός και όταν το περιμένει ελάχιστα ».\nΗ προσέγγιση του Λύσανδρου ήταν σύμφωνη με αυτή του φιλόσοφου Αριστοτέλη, ο οποίος πίστευε ότι το θάρρος αντιπροσώπευε το μέσο μεταξύ της απερισκεψίας και της δειλίας.\nΟ δειλός άνθρωπος υπερεκτιμά το ρίσκο μιας προσπάθειας και είτε δεν θα την ξεκινήσει είτε θα την αναβάλει. Πάντα θα κάνει λίγο περισσότερη έρευνα για τον ανταγωνισμό, θα διαβάσει μερικά ακόμη βιβλία για το θέμα, θα κάνει περισσότερη πρακτική πριν ξεκινήσει.\nΟ απερίσκεπτος άνθρωπος υποτιμά τις προκλήσεις που θα πρέπει να αντιμετωπίσει και κινείται τυφλά και παρορμητικά . Ως αποτέλεσμα αυτής της παρορμητικότητας, η ιδέα του δεν είναι έτοιμη και πέφτει στο κενό. Δεν διαθέτει την απαιτούμενη ικανότητα και εμπιστοσύνη για να πετύχει ή εγκαταλείπει πρόωρα όταν συνειδητοποιεί το μέγεθος της θυσίας που απαιτεί η νίκη.\nΟ θαρραλέος άνθρωπος αποφεύγει αυτά τα άκρα. Ξέρει ότι υπάρχει χρόνος για τόλμη και χρόνος για περίσκεψη. Εκπαιδεύει ενεργά τον εαυτό του και προετοιμάζεται για την σωστή στιγμή, γνωρίζοντας επίσης ότι δεν υπάρχει τέλεια ευκαιρία. Δεν χτυπά, ούτε επιταχύνει. Χρησιμοποιεί πρακτική σοφία για να αποφασίσει πότε είναι σωστός ο χρόνος για επίθεση.\nΟι Σπαρτιάτες πολεμιστές το θεωρούσαν ανέντιμο να πολεμήσουν με οργή ή μανία, καθώς αυτά τα φρενήρη συναισθήματα είναι συνήθως ένα συναισθηματικό δεκανίκι, μια κάλυψη για τον φόβο και την έλλειψη δεξιοτήτων. Αντίθετα, πήγαιναν στη μάχη με ήρεμη αποφασιστικότητα, με την αυτοπεποίθηση της προετοιμασίας και το θάρρος του ελέγχου.\nΗ τόλμη είναι υπερήφανη. Το θάρρος είναι ταπεινό.\nΟι Έλληνες προσέγγισαν το θάρρος σε αναλογία με την πολεμική αντοχή – ως αρετή στο πεδίο της μάχης. Αλλά ήταν και οι αξίες που κρατούσαν έναν άνθρωπο έτοιμο για πόλεμο σε εποχές ειρήνης.\nΟι αξίες αυτές τον οδηγούσαν να βάζει τα δυνατά του κατά τη διάρκεια της εκπαίδευσης, να εξασκείται συνεχώς για να διατηρήσει έναν αυστηρό και πειθαρχημένο τρόπο ζωής , χτίζοντας ισχυρό σώμα και ατσάλινη θέληση ώστε σκληραγωγημένος να αντιμετωπίσει οποιονδήποτε εχθρό.\nΈτσι, ενώ οι Σπαρτιάτες ήταν δικαίως αναγνωρισμένοι για τη γενναιότητά τους στο πεδίο της μάχης, το θάρρος τους ίσως επιβεβαιώνεται ακόμη πιο έντονα στην καθημερινότητα τους.\nΑρχίζοντας από την ηλικία των επτά ετών, τα αγόρια περνούσαν από στρατιωτική εκπαίδευση που επικεντρωνόταν στην υπερπήδηση κακουχιών. Φορούσαν μόνο ένα χιτώνιο τόσο το καλοκαίρι όσο και το χειμώνα, αρκούνταν σε λιγοστά εφόδια και συνεχώς εξασκούνταν στις πολεμικές τέχνες. Όπως παρατηρεί ο Πλούταρχος, οι Σπαρτιάτες πολεμιστές “ήταν οι μόνοι άνθρωποι στον κόσμο για τους οποίους ο πόλεμος ήταν μια ανάπαυλα από την εκπαίδευση για πόλεμο”.\nΟι Σπαρτιάτες κατάλαβαν ότι η νίκη δεν κερδίζεται στις φλόγες της μάχης, αλλά σε όλα τα μικρά καθήκοντα και τις πρακτικές που οδηγούν σε αυτήν – ότι αυτό που χρειάζεται δεν είναι μόνο το θάρρος σε ειδικές περιόδους κρίσης αλλά το καθημερινό θάρρος της πειθαρχίας.\nΌπως ισχυρίστηκε ένας φιλόσοφος, το θάρρος είναι «η δύναμη να αντιμετωπίζεις ένα δυσάρεστο παρόν προς το συμφέρον ενός επιθυμητού μέλλοντος”. “Το θάρρος είναι όχι μόνο η βούληση να συνεχίζουμε στις μεγάλες στιγμές απειλής, αλλά και η δυνατότητα καθυστέρησης της ικανοποίησης, η απάρνηση των βραχυπρόθεσμων απολαύσεων για μακροπρόθεσμα οφέλη, η σκληρή και βαρετή δουλειά για την επιδίωξη του προσωπικού αλλά και του γενικότερου καλού”.\nΤο θάρρος της πειθαρχίας και της αυτοκυριαρχίας, απαιτεί ταπεινότητα. Άνθρωποι που ηγούνται με θρασύτητα αντί για θάρρος, πιστεύουν ότι είναι ξεχωριστοί και ότι η επιτυχία προέρχεται περισσότερο από το έμφυτο ταλέντο παρά από την προσπάθεια.\nΕπιδιώκουν την υστεροφημία και τις ηρωικές πράξεις χωρίς να δώσουν μάχες. Θέλουν την επιτυχία χωρίς να θυσιάσουν. Θέλουν να κόψουν δρόμο και να εξαπατήσουν τους άλλους στην πορεία προς την κορυφή. Βλέπουν το έργο, χωρίς να λαμβάνουν υπόψιν τους τα παρασκήνια. Θέλουν να βιώσουν την ικανοποίηση της πληρότητας, χωρίς να “πεινάσουν” πρώτα.\nΓιατί πρέπει ένας τέτοιος άνθρωπος να ξεκινήσει από χαμηλά; Γιατί η επίτευξη του πλούτου να απαιτεί περισσότερες από τέσσερις ώρες την εβδομάδα; Γιατί να προχωρά βήμα-βήμα αντί να πηδά πάνω στο θρόνο;\nΣτην βιασύνη τους να στεφθούν… οι τολμηροί σκοντάφτουν πάνω στην ύβρη τους και ξεχνούν ότι η επιμονή και το κουράγιο να επιτελούμε το “καθημερινό μας καθήκον” είναι η προϋπόθεση για ν’ ανέβουμε στα σύννεφα.\nΗ τόλμη επιδιώκει τη δόξα. Το θάρρος επιδιώκει την τιμή.\nΟ τολμηρός άνθρωπος επιδιώκει να διαχωρίσει. Κοιτάζει τον εαυτό του και βάζει τον αδερφό του στην άκρη για να τον λεηλατήσει. Ο γενναίος άνθρωπος ενώνει.\nΣτις δύσκολες στιγμές, ο τολμηρός άνθρωπος μουδιάζει από το άγχος και την αγωνία και τραβάει τους δικούς του ανθρώπους στην ατυχία του, επειδή δεν έχει το σθένος να πέσει μόνος αλλά προτιμά να παρασύρει και τους άλλους στα δεινά του.\nΕπιδιώκοντας να τιμήσουν, να υποστηρίξουν και να προστατεύσουν τους αδελφούς τους, οι Σπαρτιάτες έζησαν με σκοπό υψηλότερο από τον εαυτό τους. Αντιθέτως, ένιωθαν ότι οι εχθροί τους ζούσαν μόνο για να εξυπηρετούν τα προσωπικά τους συμφέροντα. Η τολμηρότητα, λέει ο Λύσανδρος, χαρακτηρίζεται από προσωπική φιλοδοξία.\nΠολλοί σύγχρονοι άνδρες επικεντρώνονται στην εκπλήρωση τέτοιου είδους προσωπικών φιλοδοξιών και δεν ενδιαφέρονται για το πώς η ματαιοδοξία και οι αδυναμίες τους επηρεάζουν τους άλλους ανθρώπους και τη χώρα τους. Κάνουν ό, τι θέλουν – ό, τι είναι καλύτερο για τον εαυτό τους, ικανοποιούν τις επιθυμίες τους και δικαιολογούν τα ελαττώματά τους.\nΑν η εξαπάτηση τους φτάσει στο στόχο τους, εξαπατούν ακόμα και αν εκμεταλλεύονται αθώους. Αν τα πρότυπα και τα ιδεώδη της ανδρείας είναι πολύ δύσκολο να τα φτάσουν, τα καταστρέφουν ή τα νοθεύουν ώστε να βαφτισθούν κι εκείνοι ανδρείοι αδίκως.\nΑισθάνονται σαν να καταρρέουν όταν τους χρειάζονται οι φίλοι και οι αγαπημένοι τους, κι επιδίδονται σε αυτήν την παρόρμηση, παρασύροντας και τους άλλους μαζί τους.\nΑυτοί οι άνθρωποι έχουν τολμηρότητα, με την έννοια ότι “ακούραστα” κάνουν ό, τι αισθάνονται για πάρτη τους. Αλλά δεν έχουν το θάρρος της τιμής – τη δέσμευση να ενισχύσουν και να ανυψώσουν τους συναδέλφους τους, να σεβαστούν τους άλλους αρκετά κάνοντας το σωστό, ακόμα και όταν είναι δύσκολο. Ειδικά όταν είναι δύσκολο.\nΟ παρορμητισμός επιφέρει ύβρη.\nΓια τους αρχαίους Έλληνες, η εξωφρενική υπερηφάνεια ήταν η μεγαλύτερη αμαρτία. Η δολοφονία ανδρών ή οι βιασμοί γυναικών που είχαν καταφύγει στο ναό για προστασία από τους θεούς ήταν υβριστική πράξη σε περιόδους πολέμου. Η καταστροφή της ιερής περιουσίας επίσης.\nΌπως προαναφέρθηκε, χάρη στην επιτυχία τους, οι Αθηναίοι άρχισαν να θεωρούν τους εαυτούς τους θεούς και συνεπώς δεν χρειαζόταν να σέβονται ανώτερες δυνάμεις . Το θράσος, τους έπεισε εσφαλμένα ότι ήταν αποκλειστικά υπεύθυνοι για τη μοίρα τους και άρχισαν να αψηφούν τους θεούς.\nΤη νύχτα πριν από την αποστολή στη Σικελία – μια μάχη κατά τη διάρκεια του Πελοποννησιακού Πολέμου – όλα τα κεφάλια των αγαλμάτων του Ερμή στην Αθήνα κόπηκαν. Κάποιοι θα το ονόμαζαν ανόητη φάρσα, αλλά για τους Αθηναίους που επρόκειτο να ξεκινήσουν μια μεγάλη πολεμική αποστολή, ήταν μια αφορμή να θεωρήσουν τους εαυτούς τους μεγαλύτερους από τους θεούς και να περιφρονήσουν οποιαδήποτε θεία βοήθεια.\nΟι Σπαρτιάτες, από την άλλη πλευρά, διατηρούσαν την καχυποψία. Αντιλαμβάνονταν ότι αν και είχαν προετοιμαστεί όσο το δυνατόν περισσότερο και ήταν πρόθυμοι να πολεμήσουν με όλη τους τη δύναμη, συχνά τα αποτελέσματα ήταν εκτός του ελέγχου τους.\nΟι θεοί ή η μοίρα ή όπως θέλεις πες το καθορίζουν την επιτυχία ή την αποτυχία πολλές φορές. Αν έχαναν, δεν λιγοψυχούσαν. Το δέχονταν με λακωνικό πνεύμα. Εάν πετύχαιναν, δεν φούσκωναν από υπερηφάνεια. Καταλάβαιναν ότι, όπως δίνουν οι θεοί, έτσι παίρνουν κιόλας.\nΤο περισσότερο που μπορούσαν να κάνουν ήταν να πειθαρχηθούν στην ανδρεία και την αρετή – να είναι άριστοι και ισχυροί και ό,τι βρέξει ας κατεβάσει.\nΑκόμα και στην εποχή μας που σχεδόν έχουμε ξεπεράσει την έννοια Θεός, χρειάζεται σεβασμός σε δυνάμεις μεγαλύτερες από τον εαυτό μας. Το θάρρος του σεβασμού, αναγνωρίζει ταπεινά, ότι ενώ μπορούμε να αγωνιζόμαστε για ένα συγκεκριμένο στόχο, μερικές φορές οι μοίρες ή οι θεοί έχουν κάποιο άλλο σενάριο κατά νου.\nΕίναι αξιοζήλευτο να παλεύεις να γίνεις το καλύτερο που μπορείς, αλλά είναι επίσης σοφό να αντιληφθείς την ψευδή πραγματικότητα του απόλυτου ελέγχου. Είναι εξαιρετικά γενναίο να αγωνίζεσαι για να διαμορφώσεις το πεπρωμένο σου, αλλά όπως το έθεσε και ο Νίτσε…\nΌχι μόνο να αποδεχθείς τη μοίρα σου…αλλά να την αγαπήσεις\nΣυμπέρασμα: Το θάρρος είναι το τείχος προστασίας έναντι της προσωπικής και εθνικής παρακμής.\nΔύο χιλιάδες χρόνια μετάτην παρακμή του ελληνικού πολιτισμού,θα έπρεπε να έχουμε πάρει το μάθημα μας μελετώντας την πορεία που χάραξαν Σπάρτη και Αθήνα.\nΕνώ δικαίως εξαλήθφηκαν πολλές από τις κοινωνικές πρακτικές της αρχαίας Σπάρτης (συμπεριλαμβανομένης του παιδοκτονίας, της δολοφονίας και της βεβιασμένης-μαρτυρικής ενηλικίωσης), δεν μπορούμε να μη θαυμάζουμε το σταθερό, ισορροπημένο σύνταγμα των Σπαρτιατών και την αλύγιστη πειθαρχία και τις αρχές τους.\nΚαι ενώ η Αθήνα προάσπιζε την ατομική ελευθερία και τον σεβασμό απέναντι στις τέχνες και την φιλοσοφία , αποτελεί επίσης παράδειγμα της κοινωνικής σήψης που επέρχεται όταν η αγάπη της προσωπικής ελευθερίας, της πολυτέλειας, της εμπορικής επιτυχίας και της δημοκρατίας δεν μετριάζεται από την αφοσίωση στο καθήκον, την λιτότητα, την αρετή και την τιμή.\nΓια να λειτουργήσει η δημοκρατία, οι άνθρωποι πρέπει να καλλιεργούν όχι μόνο την πολεμική γενναιότητα αλλά και το θάρρος της αντοχής, του ελέγχου της ικανοποίησης, της πειθαρχίας, του σεβασμού και της τιμής – θάρρος που δεν εκδηλώνεται μόνο στο πεδίο της μάχης αλλά κυρίως στην καθημερινή ζωή.\nΘάρρος είναι να αποφασίζεις να μείνεις στο σπίτι και να δουλεύεις για την επιχείρηση που θέλεις να φτιάξεις, όταν οι φίλοι σου βγαίνουν έξω.\nΘάρρος είναι να συντηρείς το παλιό αυτοκίνητό σου αντί να πάρεις καινούργιο, αξιοποιώντας κι επενδύοντας τα χρήματα για να γίνεις οικονομικά ανεξάρτητος.\nΘάρρος είναι να απορρίπτεις την προπαγάνδα των μέσων μαζικής ενημέρωσης και να μην ακολουθείς τις μάζες για να σχηματίσεις άποψη.\nΘάρρος είναι να κάνεις έστω μικροπράγματα για το κοινό καλό αντί να αποφασίσεις ότι αν δεν μπορείς να κάνεις τη μεγάλη διαφορά, δεν αξίζει να προσπαθήσεις καθόλου.\nΘάρρος είναι να επιλέγεις την ειλικρίνεια και τη σοβαρότητα απέναντι στον κυνισμό και την απάθεια.\nΘάρρος είναι ν’ αποφασίζεις να πορεύεσαι ενάρετα στην καθημερινή σου ζωή, ακόμα και όταν αυτοί που στερούνται ακεραιότητας φαίνεται να είναι αυτοί που προχωρούν.\nΤο θάρρος είναι το προπύργιο ενός ανθρώπου απέναντι στη δειλία και την αδυναμία.\nΤο θάρρος είναι το τείχος προστασίας μιας χώρας απέναντι στην πολιτική και ηθική παρακμή.


28/05/2008 29/05/2008 · Posted in Σε δεύτερο πρόσωπο ·\n11 σκέψεις σχετικά με το “…για το παρελθόν”\nΟ/Η in the sky λέει:\n28/05/2008 στο 11:32 μμ\nη τελευταια προταση ειναι απ τις καλυτερες που εχω διαβασει\nλες ξεχασα και εννοεις δν θυμαμαι\nειναι απιστευτο**μενω βουβη μπροστα σε 123 λεξεις**\nτην καληνυχτα μου:)\n29/05/2008 στο 12:24 μμ\nΕίναι μια πραγματικότητα αυτό που λές!\nΣκέφτομαι όμως ότι το παρελθόν που μεταλλάσεται γενά μεταβλητά μέλλοντα προεκτείνοντας το τώρα στο άπειρο σε επίπεδο επιλογών.\nΦαντάζει σαν παζλ με πάρα πολλά κομμάτια που ταιριάζουν στις ίδιες θέσεις αλλά τροποποιούν την τελική εικόνα όπως και τον χρωματικό της τόνο .\nΒέβαια, το παζλ αυτό είναι εύκολο να τροποποιηθεί. Το της ζωής ήδη παρελθόν, όχι.\nΜια χρονομηχανή θα έλυνε το θέμα ! Αν ακούσεις κάτι σχετικό ενημέρωσέ με σε παρακαλώ 🙂\nΥ.Γ. 1) Αναφέρεσαι συχνά στο «Εγωϊστικό γονίδιο». Το βιβλίο αυτό το είχε συστήσει ο Νανόπουλος σε περσινά σεμινάρια στη Στοά Βιβλίου. Τότε δεν το αγόρασα.\n2) Και το πορτοκαλί «βγάζει μάτι». Ίσως ένα γαλαζούλι να αποδυνάμωνε την ένταση…\n29/05/2008 στο 12:39 μμ\nΣυν την επιλεκτικότητα της μνήμης μας που βάζει τρικλοποδιές ενίοτε.\nΣκέφτομαι όμως, ότι το μεταβαλλόμενο παρελθόν, γεννά μεταβλητά μέλλοντα, τείνοντας το τώρα στο άπειρο σε επίπεδο επιλογών.\nΣτο μυαλό μου παρουσιάζεται σαν παζλ με πολλά κομμάτια που ναι μεν ταιριάζουν στην ίδια θέση, έχουν όμως διαφορά ως προς την σύνθεση της τελικής εικόνας, αλλά και του χρωματικού τόνου του συνόλου.\nΚάπως έτσι το αντιλαμβάνομαι.\nΒέβαια, το παζλ αυτού του είδους μπορείς εύκολα να το τροποποιήσεις, το της ζωής ήδη παρελθόν όχι.\nΜια χρονομηχανή θα το έλυνε το πρόβλημα!\nΑν μάθεις κάτι σχετικό, ενημέρωσέ με σε παρακαλώ 🙂\nΥ.Γ. Αναφέρεσαι πολύ στο «Εγωϊστικό γονίδιο». Το μόνο που γνωρίζω είναι ότι αποτελεί ένα πολύ ενδιαφέρον βιβλίο που συστήνεται. Σκέφτομαι να το αγοράσω λοιπόν.\n29/05/2008 στο 3:41 μμ\nΔίκιο έχετε.. (Πάλι..)\nΠιάστε χαρτί και μπογιές να ζωγραφίσουμε.. :)!\n29/05/2008 στο 8:50 μμ\n«μ’έπιασε ένα κλάμα στο φανάρι»…\n30/05/2008 στο 12:30 πμ\nΜε καθυστέρηση λόγω πανελλαδικών\nΒουβή όχι, να μη μείνετε ποτέ\nΧρονομηχανή ε; Αναρωτιέμαι αν υπήρχε και είχα την δυνατότητα να πάω μπροστά η πίσω στον χρόνο τι θα διάλεγα. Μπροστά.\nΤο εγωιστικό γονίδιο άργησα να το διαβάσω. Να το διαβάσετε.\nΕγώ διαλέγω παστέλ 🙂\n31/05/2008 στο 10:53 πμ\n«έχεις τα χρώματα και τα πινέλα, ζωγράφισε τον παράδεισο και μπες μέσα»(Καζαντζάκης)\nΑυτό θυμήθηκα διαβάζοντάς σε.. «όταν το κίτρινο βγάζει μάτι βάλε δίπλα του λίγο πορτοκαλί»\nΔύσκολα θα το ξεχάσω αυτό.. Καλή σου μέρα.\n01/06/2008 στο 5:57 μμ\nΚαλό μήνα Ανέστη και χρωματιστό.\n09/06/2008 στο 11:53 πμ\nσε ευχαριστούμε πολύ για την εξαιρετική σου αφιέρωση…\n09/06/2008 στο 12:22 μμ\nκαι εγώ σας ευχαριστώ για τον χρόνο που μου αφιερώνετε\n22/01/2009 στο 10:27 μμ\nTo όραμα του Παρελθόντος\nας έλθει αφού τόσον το επιθυμεί.\nΚαι ας φέρει μαζί του\nτας Ελπίδας όλας\nκαι τας Ηδονάς.\nΕις τίποτε δεν θα με βλάψει.\nΕμένα μου αρκεί\nνα σφογγισθεί καλώς προτού εισέλθει\nδιότι το Παρόν το διατηρώ-\nέστω με μεγάλους κόπους\n« … για μια γλάστρα\n…και ένα θαυμαστικό »


H Στρατηγική για την Καταπολέμηση της Κυτταρίτιδας\nΣυνδυασμός εφηρμοσμένων μεθόδων για την καταπολέμηση της Κυτταρίτιδας\nΗ κυτταρίτιδα αποτελεί μία διαταραχή της συνοχής του δέρματος, η οποία οφείλεται στην ανώμαλη συσσώρευση λίπους και νερού μεταξύ του δέρματος και του υποδόριου ιστού, με επακόλουθο την απώλεια της ελαστικότητας του συνδετικού ιστού και την εκδήλωση στο δέρμα μίας ανομοιόμορφης και αντιαισθητικής όψης που είναι παρόμοια με φλοιό πορτοκαλιού.\nΗ κυτταρίτιδα μπορεί να εμφανιστεί σε όλο το σώμα ή μεμονωμένα σε περιοχές, όπως οι μηροί, οι γλουτοί, το στομάχι, οι γάμπες, η κοιλιά, καθώς και το εσωτερικό των μπράτσων.\nΠρόκειται για ένα μείζον και πολυπαραγοντικό ζήτημα που ταλαιπωρεί κατά κύριο λόγο τις γυναίκες, ανεξαρτήτως ηλικίας και σωματικού βάρους. Ακόμα κι ένα άτομο με καλλίγραμμο σώμα δεν αποκλείεται να εμφανίσει κυτταρίτιδα κατά τη διάρκεια της ζωής του.\nΚαταπολέμηση της κυτταρίτιδας με σύγχρονες ελάχιστα επεμβατικές μεθόδους θεραπείας\nΗ κυτταρίτιδα αποτελεί ένα σοβαρό πρόβλημα που ταλαιπωρεί πολλές γυναίκες. Δεν είναι, ωστόσο, αήττητη. Υπάρχουν διάφοροι τρόποι αντιμετώπισης της κυτταρίτιδας Η λύση βρίσκεται πίσω από εξελιγμένες και μη χειρουργικές θεραπευτικές μεθόδους, οι οποίες εγγυώνται άμεσα αποτελέσματα, κι όχι στη χρήση κρεμών κατά της κυτταρίτιδας. Με αυτές τις σύγχρονες μεθόδους, οι γυναίκες μπορούν να απαλλαχθούν από την κυτταρίτιδα γρήγορα, ανώδυνα και αναίμακτα.\nΑντιμετώπιση της Κυτταρίτιδας με συνδυασμό D.R.V. System και Static Endothermy\nΤο D.R.V. System αποτελεί την καλύτερη κλινικά μέθοδο που υπάρχει παγκοσμίως για την καταπολέμηση της κυτταρίτιδας. Πρόκειται για μία ευρέως διαδεδομένη τεχνική συνδυασμού μηχανικής προσομοίωσης της χειρομάλαξης και της περιστροφικής αναρρόφησης έως και 90 μοίρες. Δρα στους βαθύτερους ιστούς, αναζωογονεί τα κύτταρα του δέρματος και επιταχύνει το ρυθμό της λεμφικής κυκλοφορίας, με τελικό επακόλουθο τη μείωση των κατακρατήσεων υγρών στην περιφέρεια. Με τη μέθοδο αυτή, καταπολεμείται αποτελεσματικά η κυτταρίτιδα, ενώ παράλληλα επιτυγχάνεται λιπογλυπτική του σώματος και αποιδηματοποίηση τόσο σε ινώδεις όσο και σε οιδηματώδεις καταστάσεις.\nΟμαλοποίηση της όψης φλοιού πορτοκαλιού\nΗ θεραπευτική αυτή μέθοδος κατά της κυτταρίτιδας μπορεί να εφαρμοστεί σε μηρούς, γλουτούς, μπράτσα και πόδια. Συνήθως, προτείνονται 8-12 συνεδρίες. Ωστόσο, ο αριθμός αυτός εξατομικεύεται, αναλόγως την περίπτωση. Οι συνεδρίες πραγματοποιούνται μία φορά την εβδομάδα και διαρκούν 15′ ανά περιοχή.\nΜεσοθεραπεία σώματος: Ο σύμμαχος μας κατά της Κυτταρίτιδας\nΒασίζεται στην επιδερμική έγχυση ενός μείγματος επιλεγμένων Premium υλικών\nΈχει μεγάλη διάρκεια αποτελεσμάτων\nΔρα στοχευμένα κατά της κυτταρίτιδας\nΗ Μεσοθεραπεία σώματος για την καταπολέμηση της κυτταρίτιδας είναι μία πολύ απλή και μη επεμβατική διαδικασία όπου με τη βοήθεια πολύ μικρών βελονών εγχέεται ένα μείγμα ειδικών ουσιών (βιταμίνες, ένζυμα, μέταλλα, πεπτίδια). Πρόκειται για μία μη χειρουργική θεραπευτική μέθοδο στην οποία ο εκάστοτε ιατρός εισάγει επιλεγμένα Premium υλικά κάτω από το δέρμα, με στόχο την εξάλειψη της κυτταρίτιδας. Τα συστατικά που χρησιμοποιούνται στο Blend της Μεσοθεραπείας είναι πολλά και διαφορετικά και συνδυάζονται μεταξύ τους βάσει του προβλήματος που καλείται να αντιμετωπίσει ο εκάστοτε ιατρός. Αυτός είναι εκείνος που διαμορφώνει το κατάλληλο θεραπευτικό πρωτόκολλο, το οποίο εξατομικεύεται, ανάλογα με την περίπτωση.\nΗ Μεσοθεραπεία μπορεί να εφαρμοστεί σε:\nΑνεξαρτήτως του σταδίου της κυτταρίτιδας στο οποίο βρίσκεται το άτομο, αντιμετωπίζει τη ρίζα του προβλήματος. Στοχεύει απευθείας στα λιποκύτταρα και καταστρέφει τον ινώδη ιστό, στον οποίο οφείλεται η λεγόμενη «όψη πορτοκαλιού». Κατ’ αυτόν τον τρόπο, εξαλείφεται οριστικά και άμεσα η κυτταρίτιδα, το δέρμα αναζωογονείται, παραμένει λείο και σφριγηλό και παράλληλα βελτιώνεται η κυκλοφορία του αίματος.\nΠρόκειται για μία ανώδυνη και γρήγορη μέθοδο θεραπείας που δε διαρκεί παραπάνω από 30 λεπτά. Τα αποτελέσματα είναι άμεσα ορατά από την πρώτη κιόλας συνεδρία και διαρκούν για μεγάλο χρονικό διάστημα. Είναι μία απολύτως ασφαλής μέθοδος αντιμετώπισης της κυτταρίτιδας. Δέκα λεπτά πριν από την εφαρμογή στην περιοχή, τοποθετείται πάγος. Έτσι, η οποιαδήποτε ενόχληση είναι ελάχιστη έως μηδαμινή.\nΤο κόστος της Μεσοθεραπείας είναι από 79€ η περιοχή.\nΕξάλειψη της κυτταρίτιδας με την αποτελεσματική μέθοδο Cavitation\nΜη επεμβατική μέθοδος λιποαναρρόφησης\nΑπώλεια πόντων από την πρώτη κιόλας συνεδρία με ταυτόχρονη σύσφιξη του δέρματος στα σημεία εφαρμογής\nΔιαμόρφωση του περιγράμματος του σώματος\nΒελτίωση της λεμφικής και φλεβικής κυκλοφορίας\nΆμεση αποθεραπεία και μόνιμα αποτελέσματα\nΗ θεραπεία Cavitation αποτελεί μία μη επεμβατική μέθοδο λιποαναρρόφησης, κατά την οποία δε χρειάζεται νυστέρι.\nΠρόκειται για μία καινοτόμο θεραπευτική τεχνική που ανατρέπει τα έως τώρα δεδομένα για την κυτταρίτιδα. Είναι απολύτως αποτελεσματική, δεν αφήνει σημάδια και ουλές, ενώ ταυτόχρονα εγγυάται ταχεία ανάρρωση.\nΗ ειδοποιός της διαφορά έγκειται στη δράση της, η οποία βασίζεται στην τρισδιάστατη λειτουργία της ενέργειας ειδικών ιατρικών υπερήχων. Η συγκεκριμένη μέθοδος χρησιμοποιεί υπερήχους, για να δονήσει και να αποδομήσει τη μεμβράνη των λιποκυττάρων, τα οποία ευθύνονται για την «όψη του πορτοκαλιού».\nΣτη συνέχεια, το λίπος υγροποιείται από τους υπέρηχους και αποβάλλεται σταδιακά από το σώμα με τη φυσική μέθοδο του μεταβολισμού. Αυτό το φαινόμενο είναι γνωστό ως σπηλαίωση, εξ’ου και η ονομασία “Cavitation”.\nΗ τεχνική Cavitation μπορεί να εφαρμοστεί στους μηρούς, στους γλουτούς, στις κνήμες, στα χέρια, στη μέση και στην κοιλιά. Συνήθως, χρειάζονται 10 συνεδρίες και η διάρκεια της κάθε μίας κυμαίνεται περίπου στα 40 λεπτά.\nΑντενδείξεις της μεθόδου Cavitation\nΧρειάζεται να τονιστεί ότι η χρήση της συγκεκριμένης θεραπευτικής μεθόδου δεν προτείνεται σε εγκύους ή σε άτομα που νοσούν με διάφορες ασθένειες, όπως νεφροπάθειες ή διαβήτη. Πάντοτε, διενεργείται προληπτικός έλεγχος και λαμβάνεται ένα πλήρες ιατρικό ιστορικό, προκειμένου να εξακριβωθεί το κατά πόσον ενδείκνυται για κάθε άτομο η εκάστοτε θεραπευτική μέθοδος.\nΕίθισται, μάλιστα, σε συγκεκριμένες περιπτώσεις, να εγκριθεί ο συνδυασμός όλων των παραπάνω μεθόδων αντιμετώπισης της κυτταρίτιδας, με στόχο τα καλύτερα δυνατά αποτελέσματα. Αυτό, όπως και ο αριθμός των συνεδριών που προτείνονται, είναι παράμετροι που καθορίζονται από τον εκάστοτε ιατρό, έπειτα από τη διαμόρφωση ενός εξατομικευμένου Ιατρικού πρωτοκόλλου, το οποίο εκπονείται με βάση την περίπτωση και τις ανάγκες του ασθενούς. Μόνο κατ΄ αυτόν τον τρόπο, μπορούν να επιτευχθούν τα βέλτιστα αποτελέσματα, αναίμακτα, ανώδυνα και με απόλυτα ασφαλή τρόπο. Η κάθε θεραπευτική προσέγγιση επιδρά με διαφορετικό τρόπο στα σημεία του σώματος κι ο συνδυασμός των μεθόδων ενισχύει τα αποτελέσματα.\nΟρθή θεραπευτική αντιμετώπιση της κυτταρίτιδας για μόνιμα αποτελέσματα\nΤο κύριο ζήτημα, δηλαδή, δεν αφορά στην περιοδική καταπολέμηση της κυτταρίτιδας και στις συνεχείς και επαναλαμβανόμενες εφαρμογές, δίχως κάποιο αποτέλεσμα που να διαρκεί εις το διηνεκές.\nΟ βασικός μας στόχος έγκειται στην αντιμετώπιση της κυτταρίτιδας σε μόνιμη βάση, καθώς και στην εξοικονόμηση χρημάτων και χρόνου.


"Έσπασε" ο Μητσοτάκης με τη μικρή Μαρίνα\nΑπό Κ. ΜΚ\t 09:28 - 04/12/2020 Τελευταία Ενημέρωση 09:48 - 04/12/2020\nΣτην συνέχεια γίνεται μία σύντομη ανασκόπηση της ζωής της με γνώμονα πάντα την προσπάθεια των γονέων της να της χαρίσουν μία φυσιολογική.\n«Ο Τάσος κι εγώ, δεχθήκαμε την αλήθεια με ψυχραιμία και δύναμη κι αποφασίσαμε να κάνουμε τα πάντα για να έχει η Μαρίνα μια ζωή, πλούσια σε εμπειρίες, πάντα μέσα στα πλαίσια των δυνατοτήτων της», αναφέρει η ανάρτηση.\nΗ μικρή Μαρίνα, όμως, έδειξε πως η ζωή είναι ομορφότερη βλέποντας τις λύσεις και όχι τα προβλήματα. Όπως αναφέρεται στην ανάρτηση, «μόλις αντίκρισε το καρότσι της, έλαμψε το πρόσωπό της κι έβγαλε φωνές χαράς κι ενθουσιασμού! Ζήτησε να καθίσει αμέσως επάνω του, το χάιδευε με ευχαρίστηση σαν κάτι πολύτιμο κι απαίτησε να βγούμε αμέσως για βόλτα.\nΣε όλη τη διαδρομή είχε ένα χαμόγελο ευτυχίας χαραγμένο στο πρόσωπό της, ξεκαρδιζόταν στα γέλια σε κάθε bumping και κράταγε το χέρι τεντωμένο για να ορίζει τη διαδρομή που ήθελε ν’ ακολουθήσουμε.\nΗ ανακούφισή μας ήταν τεράστια, το ίδιο και η χαρά μας. Η Μαρίνα, μέσα από ένα “καθαρό” τρόπο σκέψης κι έχοντας δομήσει μια σχέση εμπιστοσύνης με τον κόσμο γύρω της, αναγνώρισε στο καρότσι το μέσο που θα της δώσει την ελευθερίας της, την άνεση και την ασφάλειά της».\nδήλωση αυτή του πρωθυπουργού, προκάλεσε και την έκπληξη της μητέρας της Μαρίνας η οποία δεν περίμενε ποτέ πως η κατάθεση ψυχής της θα έφτανε μέχρι τον Κυριάκο Μητσοτάκη. «Νιώθω βαθιά συγκινημένη που η ανάρτησή μου για την εμπειρία μου ως μητέρα ΑΜΕΑ, της Μαρίνας, βρήκε απήχηση στην καρδιά τόσων συνανθρώπων μας!», έγραψε και συμπλήρωσε πως «τα λόγια όλων σας μας τιμούν, μας δίνουν κουράγιο και δύναμη!! Όμως τα δικά μου λόγια δεν μπορούν να περιγράψουν την ευγνωμοσύνη που νιώθω!! Να είστε όλοι καλά!!».\nΤον Κελέτση ο Κυριάκος για Προανακριτική Παππά\nO Mητσοτάκης δίνει ραντεβού στα λουλουδάδικα


Πύργος: Εθελοντική αιμοδοσία από αστυνομικούς - Pelop.gr\nΠύργος: Εθελοντική αιμοδοσία από αστυνομικούς\nΜε επιτυχία στέφθηκε η εθελοντική αιμοδοσία που διοργάνωσαν οι αστυνομικοί της Ηλείας. Τέσσερις ενώσεις συνεργάστηκαν για να συγκεντρώσουν έναν σημαντικό αριθμό μονάδων αίματος που θα χρειαστούν στον συνάνθρωπό μας. Στην αιμοδοσία που έγινε με την αρωγή του Σταθμού Αιμοδοσίας Πύργου και της διευθύντριας Κωνσταντίνας Πανέτα, προσήλθαν αρκετοί αστυνομικοί και συγκεντρώθηκαν περισσότερες από 20 φιάλες αίματος. Στην αιμοδοσία συμμετείχαν τα μέλη της Ένωσης Αστυνομικών Υπαλλήλων Ηλείας, της Ένωσης Αποστράτων, της Ένωσης Αξιωματικών ΕΛ.ΑΣ. Δυτ. Ελλάδας και του τοπικού παραρτήματος της Διεθνούς Ένωσης Αστυνομικών και πραγματοποιήθηκε στο χώρο της Διεύθυνσης Αστυνομίας Ηλείας.\nΌπως τόνισε ο πρόεδρος της Ένωσης Αστυνομικών Υπαλλήλων Ηλείας, Ηλίας Παναγούλης, «από κοινού πραγματοποιήσαμε αιμοδοσία με την Ένωση Αξιωματικών Δυτ. Ελλάδας, των αποστράτων και το τοπικό παράρτημα του IPA προκειμένου να δημιουργήσουμε τη δική μας τράπεζα αίματος και να μπορούμε να δίνουμε φιάλες όχι μόνο σε συγγενείς του αστυνομικού προσωπικού, αλλά και σε άλλους συνανθρώπους μας που πολλές φορές έχουν χρειαστεί αίμα και τα νοσοκομεία Πύργου και Αμαλιάδας αδυνατούν να ανταποκριθούν. Η προσέλευση ήταν ικανοποιητική παρά το γεγονός ότι αρκετοί συνάδελφοι εργάζονταν νύχτα ή ήταν σε υπηρεσία. Παρ΄ όλα αυτά η προσφορά στο συνάνθρωπο τους έφερε εδώ να συμμετάσχουν».\nΗ γραμματέας της Ένωσης Αγγελική Λεπέτσου, ευχαρίστησε τους συναδέλφους της για τη συμμετοχή και σχολίασε πως «δέκα λεπτά από τον χρόνο τους αρκούν για να σωθούν ανθρώπινες ζωές. Τους ευχαριστούμε όλους μα κυρίως και αυτούς που ήρθαν μετά από τη βάρδιά τους στην εκτέλεση των καθηκόντων τους».\nΤέλος, ο πρόεδρος του παραρτήματος της Διεθνούς Ένωσης Αστυνομικών Νίκος Μαρούντας ανέφερε ότι «για άλλη μια φορά ο αστυνομικός δείχνει το κοινωνικό του πρόσωπο. Διοργανώθηκε η αιμοδοσία αυτή και από τις τέσσερις ενώσεις. Ξέρουμε ότι υπάρχει μια έλλειψη στο νοσοκομείο Πύργου γι΄ αυτό και αποφασίσαμε να δοθούν κάποιες φιάλες αίματος. Αυτό προορίζεται για τους συνανθρώπους μας και βέβαια για τις οικογένειες των αστυνομικών και τους ιδίους. Θέλω να ευχαριστήσω τα ΜΜΕ που δίνετε το μήνυμα στους Ηλείους συμπολίτες μας ώστε να γίνει και από άλλες ενώσεις και σωματεία αντίστοιχη αιμοδοσία. Ευχαριστώ τους αστυνομικούς που συμμετείχαν και υπήρξε αθρόα συμμετοχή και βέβαια την κα Πανέτα και το προσωπικό του σταθμού αιμοδοσίας που στάθηκαν αρωγοί στην προσπάθειά μας αυτή».


Μεταχειρισμενα FORD FIESTA Trend, 1.388 cc, μοντ. 4/'05, 80 hp, ασημί μεταλλικό, 110.000 χλμ., ρύποι(CO2): 153 gr/100km, Euro4, χειροκίνητο κιβώτιο, κίνηση μπροστά, 3θυρο, υδρ. τιμόνι, ABS, αερόσακοι οδηγού - συν...\nΑυτοκίνητα 12.288 αγγελίες\nΜηχανές 3.136 αγγελίες\nΕπαγγελματικά 990 αγγελίες\nΑνταλλακτικά / Αξεσουάρ80.717 αγγελίες\n»λεπτομέρειες αγγελίαςμε κωδικό 402186117\nΝησιά Ιονίου > Κεφαλλονιά 1388 Κυβικά, 80 Ίπποι\nFORD FIESTA Trend, στην περιοχή Νησιά Ιονίου > Κεφαλλονιά\nFORD FIESTA Trend, 1.388 cc, μοντ. 4/'05, 80 hp, ασημί μεταλλικό, 110.000 χλμ., ρύποι(CO2): 153 gr/100km, Euro4, χειροκίνητο κιβώτιο, κίνηση μπροστά, 3θυρο, υδρ. τιμόνι, ABS, αερόσακοι οδηγού - συνοδηγού, ηλεκ. παράθυρα - κλειδαριές, κλιματισμός, immobilizer, ράδιο-cd, προβολείς ομίχλης - Xenon, καταλυτικό, βενζίνη, service αντιπροσωπείας με βιβλίο service, ζυγό, άριστη κατάσταση, φυλασσόμενο σε γκαράζ, ΚΤΕΟ 11/'18, πρώτος ιδιοκτήτης, τιμή 3.900€, συζητήσιμη


«Γέννησε» ελπίδες που πρέπει να «εξαργυρώσει» στην Τρίπολη - TitormosNet\n«Γέννησε» ελπίδες που πρέπει να «εξαργυρώσει» στην Τρίπολη\nΠαιχνίδι από το οποίο μπορεί να εξάγει χρήσιμα συμπεράσματα, να καταγράψει στοιχεία και να «χτίσει» ψυχολογία ώστε να… «εξαργυρώσει» ενόψει συνέχειας ήταν αυτό απέναντι στον Ολυμπιακό για τον Παναιτωλικό.\nΕίναι γεγονός ότι πρώτη φορά μετά από καιρό ο Τίτορμος αφήνει στον κόσμο του την αίσθηση ότι απέναντι σε έναν από τους «μεγάλους» πάλεψε με το 110% του. Όχι ότι γνώρισε κάποιον διασυρμό στα προηγούμενα παιχνίδια που έδωσε, μα σήμερα υπήρχε κάτι διαφορετικό.\nΤι; Ότι έδωσε όσα είχε και δεν είχε. Αυτό δηλαδή που θέλουμε να βλέπουμε. Έναν Παναιτωλικό που δεν θα είναι σάκος του μποξ μα που για να τον καταβάλλει ο αντίπαλος θα…φτύνει αίμα.\nΑπέναντι στον Ολυμπιακό, γεγονός επίσης είναι ότι όλοι απόρησαν με τις επτά αλλαγές στο αρχικό σχήμα από τον Τραϊανό Δέλλα. Επτά αλλαγές. Ο τεχνικός του Παναιτωλικού δήλωσε ότι το ρόστερ αξιολογείται. Με την ομάδα να παραμένει στα χαμηλά και τους συνειρμούς και τις συνδέσεις με πέρυσι να γίνονται εύλογα, αρκετοί σκέφτονται «μα πώς είναι δυνατόν να γίνεται τώρα αυτό;».\nΤο αν ο Δέλλας πράττει ορθά ή λάθος θα το δείξει το μέλλον. Το γεγονός είναι πάντως ότι ψάχνει να βρει τον κατάλληλο συνδυασμό, τα κατάλληλα κομμάτια του παζλ και να διαπιστώσει ποια του λείπουν. Βέβαια, αυτό έχει σαν αποτέλεσμα η ομάδα να παρουσιάζει διαφορετικά πρόσωπα. Δε συγκρίνεται ο Παναιτωλικός του ΟΑΚΑ με τον Παναιτωλικό που είδαμε χθες.\nΗ εικόνα σαφώς βελτιωμένη, με την ομάδα να καταγράφει συν. Αρνητικά υπήρχαν ωστόσο και πάλι:\n-Στα αριστερά της άμυνας πρέπει να σταθούμε ξανά. Βάντερσον και Περέιρα ως εναλλακτικές λύσεις στέκονται στην ομάδα. Το πείραμα Ντάλσιο αποδεδειγμένα έχει αποτύχει. Απαιτείται αριστερός οπισθοφύλακας που θα μπορεί να σηκώσει το βάρος της πλευράς ως βασικός.\n-Από τις δύο τελικές του ΟΑΚΑ ο Παναιτωλικός σήμερα πήγε στις τέσσερις. Εξακολουθούν να είναι λιγοστές ενώ ο «δημιουργός» Φράνκο Μάζουρεκ αν και βελτιωμένος απέναντι στον Ολυμπιακό, εξακολουθεί να μην πείθει.\n-Σε συνάρτηση με την παραπάνω καταγραφή έρχεται το ζήτημα των επιθετικών. Βέργος και Αζάντι όσο δεν έχουν κατάλληλη τροφοδοσία δουλειά δε θα κάνουν.\n-Κανένα παιχνίδι δεν μπορεί να πάει χαμένο στην κούρσα της παραμονής. Η ήττα είναι ήττα και το μηδενικό βαθμολογικό όφελος, όπως και με την ΑΕΚ, καταγράφεται.\n–Δεν είναι σε ευθεία γραμμή η απόδοση του Παναιτωλικού. Πάνω με ΑΕΛ, κάτω με Απόλλων. Πάνω με ΟΦΗ, κάτω με ΑΕΚ. Πάνω (αν και με ήττα με Ολυμπιακό)…. και ακολουθεί Αστέρας. Αν πάμε πάλι… κάτω, καιγόμαστε. Εκ διαμέτρου αντίθετη φυσικά και η εικόνα πρώτου και δευτέρου ημιχρόνου.\nΣτον αντίποδα, τα θετικά που κρατά από τον αγώνα είναι στοιχεία-οδηγοί για τη συνέχεια:\n–Χόρχε Ντίαζ, Τόλης Κωνσταντόπουλος και Αϊμέν Ταχάρ. Αθόρυβη δουλειά από όλους τους, με τον Αϊμέν να σκοράρει ένα πανέμορφο τέρμα.\n-Ο Χοακίν Αρσούρα. Μία κατηγορία μόνος του. Για την κάλτσα μέχρι το καλάμι και μόνο. Σαφώς και το πρώτο του ολοκληρωμένο ενενηντάλεπτο δεν μπορεί να αποτελέσει πλήρες κριτήριο αλλά ειλικρινά δεν βλέπω πώς αυτός ο παίκτης γίνεται να βγει από τη βασική ενδεκάδα δίχως να είναι τραυματίας ή τιμωρημένος. Τρομερός. Αλάθητος σχεδόν, φαινόταν ότι… περπατούσε μα μάρκαρε παντού. Είναι να απορεί κανείς που δεν αγωνίστηκε παραπάνω ως τώρα…\n–Ψυχή, τσαμπουκάς, μαχητικότητα απέναντι στο σύνολο του Μαρτίνς. Η ομάδα στην προηγούμενη θητεία του Δέλλα τα είχε όλα αυτά. Οφείλει να τα αποκτήσει εκ νέου. Τονίστηκε και νωρίτερα: Εκ διαμέτρου αντίθετη εικόνα παιχνίδι το παιχνίδι, μία έτσι μία αλλιώς. Απαιτείται σταθερότητα.\n-Η κυκλοφορία της μπάλας και το τρανζίσιον της ομάδας παρουσιάζουν αισθητή βελτίωση.\n–Είναι από τις λίγες περιπτώσεις που μπορεί ένα ποδοσφαιρικό σύνολο να αντλήσει ψυχολογία από μία ήττα. Ο Παναιτωλικός μπορεί μετά τα όσα θετικά ακούγονται να πάει στην Τρίπολη έχοντας πίστη στις δυνάμεις του. Αλλά θα πρέπει να είναι αντάξιος εντός γηπέδου.\nΓια να μη μακρυγορούμε, ο Παναιτωλικός έπαιξε σα μεγάλη επαρχιακή ομάδα με τον Ολυμπιακό. Έδωσε στον κόσμο του αυτό που ήθελε (πάθος και προσπάθεια) και εύκολα διακρίνει κανείς ότι παρά την ήττα υπάρχει θετικό πρόσημο και κλίμα.\nΕίχε πάθος, είχε διάθεση. Από αυτόν τον Παναιτωλικό, ναι, μπορούμε να είμαστε ικανοποιημένοι. Αυτό θέλουμε άλλωστε όλοι μας: Η ομάδα να παίζει καλά. Κι ας χάνει, τουλάχιστον να παλεύει όλα τα παιχνίδια. Το ζητούμενο είναι να χτίσει πάνω στην εμφάνισή του αυτή και να δώσει μία κατάλληλη συνέχεια στα τρία επόμενα παιχνίδια.\nΗ μεταγραφική ενίσχυση με τους Τσότσαλιτς και Μπαρμπόσα να είναι στο προσκήνιο πρέπει μέσα στη βδομάδα να «τρέξει». Στην Τρίπολη κάθε νέο «όπλο» θα κάνει τη διαφορά και καλό θα ήταν να υπάρξουν εξελίξεις άμεσα. Ζητούμενο φυσικά και η επανεμφάνιση του Ματσόλα. Με βάση τα όσα τόνισε ο επίσημος Παναιτωλικός, πάντα, θα είναι πανέτοιμος για τα παιχνίδια που έπονται. Τον αναμένουμε.\nΤο βλέμμα προσωρινά στραμμένο στα παιχνίδια της ΑΕΛ και της Λαμίας, στα μεταγραφικά και εσχάτως στην Τρίπολη όπου πλέον δικαιολογίες δεν υπάρχουν.\n10 Ιανουαρίου 2021 στις 01:44\nΌντως, το έχουμε το διπλό στην Τρίπολη ( παίζει και με τον αναπληρωματικό τερματοφύλακα ). Πάρα πολύ πάθος είδαμε και μία τέλεια προσπάθεια από τους παίκτες. Το μόνο που φοβάμαι, όσο κι αν φαίνεται περίεργο, είναι μη χαλάσει η καλή άποψη που έχει δημιουργηθεί στον Ολυμπιακό και στους Αθηναίους για εμάς με τους αγώνες στο κύπελλο. Αν και οι επόμενοι 3 αγώνες στο πρωτάθλημα είναι φωτιά ( το λιγότερο 4-7 βαθμούς ), θα πρέπει και στο κύπελλο να δείξουμε μία αντάξια και αντίστοιχη με τη σημερινη εικόνα.\nΥ.Γ. Μπράβο και στον Αριγίμπι ξανά. Έκανε υπέροχο αγώνα. Μην ξεχνάμε και τη γλυκιά σέντρα – ασίστ.\nΕρώτηση: Γιατί δεν έβαλε τον Τζανακάκη;\n10 Ιανουαρίου 2021 στις 08:55\nΟ Δέλλας πειραματίστηκε με την ενδεκάδα καί για μένα καλά έκανε του βγήκαν οι αλλαγές άσχετο με τό αποτέλεσμα μένει να δούμε αν στα επόμενα παιχνίδια θα επανέλθει με την χθεσινή ενδεκάδα ίσως 2-3 αλλαγές και νά μήν κολλάει Με νταλσιο καί Τζανακάκη Βέργο καί μαζουρεκ αφού τά παιδιά δεν τραβάνε πόσες ευκαιρίες νά τούς δώσεις?(Βέργος και αζαντι κριάρια καί παλτά)\n10 Ιανουαρίου 2021 στις 12:02\nΓια το πέναλτι στον Ντίας δεν έγινε καί πολύ ντόρος, όπως καί άλλα σφυρίγματα τού γαυρο-διαιτητη… αλλά ξέχασα παίζαμε με την καλύτερη ομάδα τού πρωταθλήματος… νά χαίρεστε αυτή την ομάδα τού Ολυμπιακού…


ΣΕΒ: Ανάγκη προστασίας της ευρωπαϊκής ανταγωνιστικότητας - Akroama.gr\n«Η Ευρώπη πρωτοπορεί σταθερά σε όλους τους τομείς της αντιμετώπισης της κλιματικής αλλαγής, παρά τη μικρή συνεισφορά της στο παγκόσμιο περιβαλλοντικό αποτύπωμα. Αν και οι άλλες μεγάλες οικονομίες δεν ακολουθήσουν δεν θα επιτευχθούν οι στόχοι του Παρισιού, ενώ παράλληλα το κόστος για τις ευρωπαϊκές επιχειρήσεις θα αυξάνεται. Η αλλαγή της στόχευσης σε μείωση 55% των Εκπομπών Αερίων Θερμοκηπίου έως το 2030 ανατρέπει τα δεδομένα και πλέον, είναι κρίσιμο να δημιουργηθεί επαρκές πλέγμα προστασίας της ανταγωνιστικότητας. Η χώρα μας λόγω της αυξημένης έκθεσης στον κίνδυνο διαρροής άνθρακα, το έχει ιδιαίτερη ανάγκη», ανέφερε ο κ. Κωνσταντίνου.\nfolder_openTagged in: ΣΕΒ\nPrevious Post Previous Post Ερευνά: Η πανδημία του κορωνοϊού προκαλεί από ανησυχία μέχρι και αυξημένη οργή στους καταναλωτές της Θεσσαλονίκης\nNext Post Next Post Η NASA εξάπτει τη φαντασία μας: Ανακοινώνει «συναρπαστική ανακάλυψη» για τη Σελήνη


Αρχική σελίδαΜΕΡΙΜΝΑ ΠΡΟΣΩΠΙΚΟΥΑποστρατευτικός βαθμός Αξιωματικών προέλευσης ΕΜΘ με πτυχίο ΑΕΙ (ΕΓΓΡΑΦΟ)\n1. Σύμφωνα με το Ν. 3883/2010, οι Αξιωματικοί που προέρχονται από τον κλάδο των Υπαξιωματικών (ΑΣΣΥ) και κατέχουν πτυχίο ΑΕΙ, αποστρατεύονται με έναν επιπλέον βαθμό.\n2. Σύμφωνα με το Ν. 4609/2019, αναθεωρήθηκε προς το βέλτιστο ο αποστρατευτικός βαθμός των Εθελοντών Μακράς Θητείας (ΕΜΘ), χωρίς όμως να κάνει διάκριση σε πτυχιούχους ΑΕΙ και μη, με αποτέλεσμα οι κατέχοντες πτυχίο ΑΕΙ να εντάσσονται ως μη πτυχιούχοι ΑΕΙ σε κατώτερη βαθμολογική αποστρατευτική κατηγορία.\nΤο σχετικό έγγραφο της ΕΣΠΕΕΘ:\nΑΕΙ ΑΞΙΩΜΑΤΙΚΟΙ ΑΠΟΣΤΡΑΤΕΙΕΣ ΑΣΣΥ ΕΜΘ ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ ΜΕΡΙΜΝΑ ΠΡΟΣΩΠΙΚΟΥ\nΑνώνυμος Τετάρτη, Απριλίου 07, 2021 9:25:00 μ.μ.\nΑυτοί οι βουλευτές της ΝΔ, έχουν σερί στις αποτυχημένες επερωτήσεις. Να ψάχνουν το θέμα καλύτερα να ρωτούν και το ΥΠΕΘΑ και μετά να πράττουν αναλόγως.\nΑνώνυμος θ Τετάρτη, Απριλίου 07, 2021 11:27:00 μ.μ.\nΑνώνυμος 9:25:00 μ.μ.Θα ρωτήσουν εσένα τι θα κάνουν.\nΑνώνυμος θ Τετάρτη, Απριλίου 07, 2021 11:52:00 μ.μ.\nΧαχαχα.Μην κάνετε τέτοιες επερωτήσεις γιατί θα σας φάνε οι άλλοι (εννοώ οι ΑΣΕΙ και ΑΣΣΥ). Στο στράτευμα μόνο αυτοί είναι μορφωμένοι και έχουν δικαιώματα.Οι άλλοι είναι αμόρφωτοι.Χαμαληδες και μόνο δουλειά. Οι ΑΣΣΥ ένα και δύο χρόνια εκπαίδευση και οι εθελοντριες, συνταγματάρχες.Οι ΕΜΘ ας έχουν τελειώσει πανεπιστήμια, δεν δικαιούνται να πάρουν ένα βαθμό παραπάνω!\nΑνώνυμος Πέμπτη, Απριλίου 08, 2021 12:19:00 π.μ.\nΛΑΘΟΣ ΜΕΓΑ. ΟΙ ΑΣΣΥ ΑΠΟ ΤΟ 2018 ΓΙΝΑΝΕ ΤΡΙΕΤΕΙΣ, ΔΗΛΑΔΗ 1 ΧΡΟΝΟ ΛΙΓΟΤΕΡΟ ΑΠΟ ΤΑ ΑΣΕΙ. ΚΑΙ ΠΑΝΤΑ ΜΕ ΤΗΝ ΑΞΙΟΚΡΑΤΙΑ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ.\nΑνώνυμος Πέμπτη, Απριλίου 08, 2021 4:13:00 μ.μ.\nΈνα και δύο και τρία χρόνια μετράνε περισσότερο από ένα τηλέφωνο στο βύσμα για να μας διορίσει ως ΕΠΥ.\nΑνώνυμος θ Πέμπτη, Απριλίου 08, 2021 1:45:00 π.μ.\nΑνώνυμος 12:19:00 π.μ.δεν λέμε για τους ΑΣΣΥ τους τωρινους ,λέμε για τους παλαιότερους.Και ΕΜΘ τώρα δεν προσλαμβάνονται.Οσο για την αξιοκρατία των πανελλαδικών συμφωνώ, όπως και όλες οι σχολές αστυνομίας κλπ.Αλλα και ΕΠΟΠ, ειδικοί φρουροί κλπ.που τώρα εισάγονται αξιοκρατικά με μόρια.Πρωτα βγαίνουν οι επιτυχόντες με τα μόρια δίπλα και μετά οι εισακτεοι.\nΑνώνυμος Πέμπτη, Απριλίου 08, 2021 6:40:00 π.μ.\nΓια τους ΕΠΟΠ τι να πούμε τότε;;;; Εχουν πολλαπλάσια πτυχία σχολών ΑΕΙ κ' ΤΕΙ μαζί, (,10 χρόνων στελέχη μόνο να πάρουμε) απ' όλες οι σειρές ΕΜΘ μαζί.\nΑνώνυμος θ Πέμπτη, Απριλίου 08, 2021 3:24:00 μ.μ.\nΑν οι ΕΠΟΠ έχουν πτυχία να κάνουν μετάταξη για μόνιμοι υπαξιωματικοί.\nΑνώνυμος Πέμπτη, Απριλίου 08, 2021 8:04:00 μ.μ.\nΤο'πα το'κανα, σε έψαξα σε βρήκα, σε πλήρωσα χρυσάφι, και ας μην είχες προίκα!!!\nΑνώνυμος θ Πέμπτη, Απριλίου 08, 2021 11:32:00 μ.μ.\nΑΝΩΝΥΜΟΣ 04:13:00 μ.μ. ρε ασχετε λες ότι οι ΕΠΥ με βύσμα διορίζονταν.Συμφωνω.Οι ΑΣΕΙ, ΑΣΣΥ πριν μπουν στο σύστημα των πανελλαδικών εξετάσεων πως διορίζονταν; Βασικά όχι όλοι, αλλά πολλοί από αυτούς.Αν δεν ξέρεις έλα να με βρεις να σε πω περιπτώσεις που μου τα είπαν οι ίδιοι.Οι εθελοντές, εθελοντριες, εθελοντές μουσικού σώματος που όλοι αυτοί τώρα είναι ανώτεροι αξιωματικοί πως διορίζονταν; Αξιωματικοί μακράς ανακατάταξης, ειδικής μονιμότητας,πως διορίζονταν που είναι ανώτεροι αξιωματικοί τώρα, πως διορίζονταν; Για να μην σου πω και άλλες περιπτώσεις Αξιωματικών που μπήκαν με μέσον.Αλλα εσείς οι κακοπροαιρετοι έχετε φαγωθεί με τους ΕΜΘ.Τους ΕΜΘ δεν μπορεί να τους φτάσει κανείς ούτε στην εργατικότητα, ούτε στις γνώσεις.\nΑνώνυμος Παρασκευή, Απριλίου 09, 2021 12:16:00 π.μ.\nΑύριο είναι Παρασκευή, μέρα συντήρησης.Ελπίζω να πάει ΕΝΑΣ( 1 ) τουλάχιστον για συντήρηση σε όρχο.\nΔημήτρης Παρασκευή, Απριλίου 09, 2021 12:17:00 π.μ.\nΑνώνυμος Παρασκευή, Απριλίου 09, 2021 12:24:00 π.μ.\nΑπολύτως σωστός και δίκαιος. Κατά τα αλλά, όπως έγραψε και ένας συνάδελφος πιο πάνω τους ΜΑ τους πληρώσαμε χρυσάφι, χωρίς να έχουν προίκα (μόρφωση κλπ).\nΑνώνυμος Παρασκευή, Απριλίου 09, 2021 7:37:00 π.μ.\nΕσύ τώρα ανακάλυψες την Αμερική ! Μας άνοιξες τα μάτια για το πώς διορίζονταν οι παλαιότεροι σε όλες τις σχολές !Όλοι αυτοί ειναι ξεπερασμένοι πλέον "θεσμοί" με την ανάλογη φυσικά αξία και εκτίμηση που τους αναλογεί,όπως και οι ΕΜΘ που σε λίγα χρόνια θα αποτελούν οριστικά παρελθόν, σαν τους δεινόσαυρους.\nΑνώνυμος Παρασκευή, Απριλίου 09, 2021 3:03:00 μ.μ.\nΤελικά είμαι άσχετος ή έχω δίκιο, πως διορίστηκαν οι ΕΠΥ?\nΑνώνυμος Πέμπτη, Απριλίου 08, 2021 11:46:00 μ.μ.\nΕγώ ο ταπεινός πλήν τίμιος να σας υπενθυμίσω αγαπητοί ¨συνάδελφοι¨ ότι ο τελευταίος ΕΜΘ αποστρατεύεται σε 14 χρόνια απο τώρα. Μετά θέλω να δώ με ποιούς θα τρώγεστε και με ποιούς θα ασχολείστε. Αγαπητοί ¨συνάδελφοι¨...\nΑνώνυμος θ Παρασκευή, Απριλίου 09, 2021 12:44:00 π.μ.\nΜετά θα τρώγονται μεταξύ τους,οι ΑΣΕΙ με τους ΑΣΣΥ.\nΑνώνυμος θ Παρασκευή, Απριλίου 09, 2021 3:44:00 μ.μ.\nΑπάντηση στον ανώνυμο 07:37:00 Κοίτα φίλε επειδή αυτή η συζήτηση είναι χαζή έχω να σου πω το εξεις: Εγώ ούτε ανακάλυψα την Αμερική, ούτε θα σου πω πως διορίζονταν παλιά.Εγω απαντώ με επιχειρήματα στον τύπο που λέει ότι μόνο οι ΕΠΥ διορίζονταν με βύσμα.Οσο για τώρα σίγουρα οι παλαιοί διορισμοί αποτελούν παρελθόν.Αλλα θα σου πω και το άλλο.Αυτοι τότε που εισάγονταν με τα παλιά συστήματα δηλ. με βύσμα ανταποκρινόταν πλήρως στα καθήκοντά τους.Για τον άλλον παραπάνω που κοροϊδεύει τους μακράς ανακατάταξης, έτυχε να έχω διοικητή Επιλαρχίας ΜΑ και δεν διέφερε στη διοίκηση καθόλου από τους ΣΣΕ.Και έχω και άλλα πολλά παραδείγματα.Τωρα για να περάσει κάποιος στη σχολή πυροσβεστών η αστυφυλάκων η στη ΣΜΥ θέλει 18000 μόρια.Οσο και η ιατρική.Και αναρωτησου αν αυτά τα επαγγέλματα χρειάζονται τόσο υψηλές γραμματικές γνώσεις; Απλώς θα σου πω ότι στο στρατό επειδή κάποιοι τελείωσαν μια σχολή και επειδή μπορεί να είχαν φιλοδοξίες για παραπάνω και δεν μπορούσαν, έχουν πάρα πολύ σοβαρό κόμπλεξ με σπουδές, με γράμματα κλπ.Αυτο κατάλαβα 30 χρόνια που ήμουν σε αυτό το επάγγελμα.\nΑνώνυμος θ Παρασκευή, Απριλίου 09, 2021 7:23:00 μ.μ.\nΑπάντηση στον ανώνυμο 3 03 00 μμ κοίτα φίλε επειδή έχεις κολλήσει με τους ΕΠΥ, ναι οι ΕΠΥ διορίζονταν με βύσμα.Αλλα όπως σε γράφω παραπάνω εκείνα τα χρόνια με βύσμα διορίζονταν και άλλοι θεσμοί.Και στις παραγωγικές σχολές κάποιοι περνούσαν με βύσμα.Αλλα εσύ έχεις κολλήσει με τους ΕΠΥ.Και μην σου φαίνεται παράξενο ότι από τις ηγεσίες κάποιοι και κάποτε στις σχολές είχαν εισαχθεί με βύσμα.


ΠΟΣΟ ΠΙΟ ΕΥΚΟΛΑ ΒΛΕΠΕΙΣ ΤΗΝ ΚΑΜΠΟΥΡΑ ΤΟΥ ΑΛΛΟΥ… – TourkikaNea.gr\nΠΟΣΟ ΠΙΟ ΕΥΚΟΛΑ ΒΛΕΠΕΙΣ ΤΗΝ ΚΑΜΠΟΥΡΑ ΤΟΥ ΑΛΛΟΥ…\nΟ πρωθυπουργός και τα μέλη της κυβέρνησης αντέδρασαν στις διαμαρτυρίες που γίνονται στα τουρκικές φυλακές μέσω απεργίας πείνας.\nΣτις αντιδράσεις υπογραμμίζεται πως η απεργία πείνας δεν μπορεί να χρησιμοποιείται ως μια οδός αναζήτησης δικαίου. Γίνεται λόγος για απώλεια κύρους του κράτους, σε περίπτωση που γινόταν δεκτά τα αιτήματα αυτών διαμαρτύρονται με την απεργία πείνας.\nΚυβέρνηση και τα ΜΜΕ του Φετουλλάχ βλέπουν το θέμα από την ίδια σκοπιά.\nΩς Odatv σας αφήνουμε να δείτε μόνοι σας την ανακοίνωση που έκανε το τουρκικό υπουργείο Εξωτερικών στις 13 Μαΐου 2012 σχετικά με την απεργία πείνας των Παλαιστίνιων στις ισραηλινές φυλακές. Να η ανακοίνωση του τουρκικού υπουργείου Εξωτερικών :\nΥΠΟΥΡΓΕΙΟ ΕΞΩΤΕΡΙΚΩΝ ΤΗΣ T.C.\nΜε μεγάλη ανησυχία παρακολουθούμε την συνεχιζόμενη από 1500 Παλαιστίνιους απεργία πείνας με σκοπό την διαμαρτυρία για τις συνθήκες κράτησης.\nΑισθανόμαστε ιδιαίτερη λύπη και ανησυχία για την κατάσταση της υγείας των 7 Παλαιστινίων που έχουν υπερβεί τις 70 μέρες απεργίας πείνας, οι οποίοι μάλιστα κρατούνται διοικητικά χωρίς να ξέρουν για το τι κατηγορούνται.\nΈχει μεγάλη σημασία και από την ανθρώπινη σκοπιά και από τη σκοπιά του ότι δεν θα έπρεπε να υπάρξουν στην περιοχή αρνητικές εξελίξεις στα θέματα ειρήνης, σταθερότητας και γαλήνης, να ληφθεί υπόψη η ευαισθησία της διεθνούς κοινότητας για την κατάσταση των Παλαιστίνιων κρατουμένων και να γίνουν τα δέοντα για την επίλυση του θέματος βήματα. Προσδοκούμε το Ισραήλ να κινηθεί ανάλογα με τις πηγάζουσες από το διεθνές δίκαιο υποχρεώσεις του και το συντομότερο δυνατό να απελευθερώσει τους διοικητικά κρατούμενους Παλαιστίνιους.\n← HAUTE COUTURE ΣΤΗΝ ΔΕΞΙΩΣΗ ΓΙΑ ΤΗΝ ΤΟΥΡΚΙΚΗ ΔΗΜΟΚΡΑΤΙΑ\nΑΕΡΟΝΑΥΤΙΚΗ ΑΣΚΗΣΗ NUSRET 2012 →


«Καταφύγιο» η Ρουμανία για ομίλους του λιανεμπορίου - SynoraNews\n«Καταφύγιο» η Ρουμανία για ομίλους του λιανεμπορίου\nΙσχυρός σύμμαχος ανάπτυξης και στήριξης της λειτουργικής τους κερδοφορίας (EBITDA) στα χρόνια της ύφεσης αποδεικνύεται η αγορά της Ρουμανίας για τους μεγαλύτερους ελληνικούς ομίλους (Jumbo, Sarantis, Folli Follie Group, Fourlis) του λιανεμπορίου. Η χώρα των 21 εκατ. πολιτών συνδυάζει σταθερή ανάπτυξη της οικονομίας της τα τελευταία έτη, αύξηση του εισοδήματος των καταναλωτών, καθώς και μείωση του συντελεστή ΦΠΑ σε τρόφιμα και λοιπά προϊόντα.\nΟι τέσσερις εισηγμένοι όμιλοι είχαν αντιληφθεί, πολύ πριν κορυφωθεί η εγχώρια ύφεση, ότι δεν μπορούν να στηριχθούν στις πωλήσεις τους στην Ελλάδα αφού κατέρρευσε η αγοραστική δύναμη του Ελληνα καταναλωτή εξαιτίας της υψηλής ανεργία, της υπερφορολόγησης φυσικών προσώπων και επιχειρήσεων αλλά και της αδυναμίας του τραπεζικού συστήματος να προσφέρει κεφάλαια για τη δημιουργία νέων επενδύσεων και θέσεων εργασίας πλήρους απασχόλησης.\nΜε βάση τα στοιχεία της Eurostat, το 2016 η Ρουμανία εμφάνισε τον υψηλότερο ρυθμό ανάπτυξης στην Ευρωπαϊκή Ενωση των «28», με τη μεγέθυνση του ΑΕΠ της να ξεπερνά τις 5 ποσοστιαίες μονάδες σε σχέση με το προηγούμενο έτος. Αξίζει να σημειωθεί η αύξηση των ελληνικών εξαγωγών προς τη Ρουμανία την περασμένη χρονιά κατά 4,8% περίπου, φθάνοντας σε αξία τα 755 εκατομμύρια ευρώ. Η Ρουμανία είναι σταθερά μεταξύ των δύο πρώτων προορισμών για τις ελληνικές επενδύσεις, σε παγκόσμιο επίπεδο. Σήμερα δραστηριοποιούνται στη χώρα περισσότερες από 6.200 εταιρείες με ελληνική συμμετοχή.\nΜε συνολικό επενδεδυμένο κεφάλαιο που αγγίζει το 1,8 δισ. ευρώ, η Ελλάδα κατατάσσεται στην έκτη θέση μεταξύ των χωρών προέλευσης ξένων άμεσων επενδύσεων στη Ρουμανία. Η πιο πρόσφατη είδηση για τους ελληνικούς ομίλους που δραστηριοποιούνται στη Ρουμανία αφορά τον όμιλο παιχνιδιών Jumbo, που επεκτείνει άμεσα την παρουσία του στη ρουμανική αγορά. Μετά την παρθενική του είσοδο στη Ρουμανία το φθινόπωρο του 2013, η διοίκηση αποφάσισε να δημιουργήσει άλλα 17 καταστήματα στη Ρουμανία, από 8 που διαθέτει σήμερα, έως και το 2022. Εως τον Ιούνιο του 2018 αναμένεται να λειτουργήσουν τρία νέα ιδιόκτητα υπερκαταστήματα στη Ρουμανία. Ο όμιλος FF Group εγκαινίασε στις 26 Μαΐου του 2016 ένα ιστορικό κτίριο στο Βουκουρέστι της Ρουμανίας, το οποίο αποτελεί το νέο σημείο αναφοράς της πόλης. Στο κτίριο περιλαμβάνεται το νέο flagship κατάστημα «Collective», που καταλαμβάνει τρεις ορόφους, συνολικής έκτασης 1.200 τ.μ. και εντυπωσιάζει και αυτό με την ιδιαίτερη εσωτερική αρχιτεκτονική του. Συνδυάζοντας το κλασικό με το minimal στοιχείο, δίνοντας έμφαση στις αμέτρητες μάρκες ρούχων που διαθέτει. Ο κλάδος λιανικής αθλητικών ειδών (Intersport) του ομίλου Fourlis στις 31 Δεκεμβρίου 2016 απαριθμούσε 31 καταστήματα στη Ρουμανία έναντι 48 καταστημάτων στην Ελλάδα. Επίσης, λειτουργούν σε Ελλάδα και Ρουμανία ηλεκτρονικά καταστήματα (e-shops) για την καλύτερη εξυπηρέτηση των καταναλωτών.\n«Καταφύγιο» η Ρουμανία για ομίλους του λιανεμπορίου Reviewed by synoranews on Ιουλίου 15, 2017 Rating: 5


Mocktail Smell Bent άρωμα - ένα άρωμα για γυναίκες και άνδρες\nMocktail Smell Bent για γυναίκες και άνδρες\nMocktail από Smell Bent είναι ένα Αρωματικο Φρούτενιο άρωμα για γυναίκες και άνδρες. Ο αρωματοποιός αυτού του αρώματος είναι Brent Leonesio. Το άρωμα περιέχει Εσπεριδοειδή, Νότες φρούτων, Κεχριμπάρι και Κέδρος της Βιρτζίνιας. Νότες Αρωμάτων\nΠερισσότερα σχετικά με τα αρώματα στα Αγγλικά / More in English language about Mocktail by Smell Bent.\nMocktail Σχόλια Αρωμάτων\nΑυτή η σελίδα περιέχει πληροφορίες, σχόλια, σημειώσεις αρώματα, εικόνες, νέες αγγελίες, vintage αφίσες και βίντεο σχετικά με Smell Bent Mocktail fragranceαλλά δεν εγγυάται την ακρίβεια των πληροφοριών. Εάν έχετε περισσότερες πληροφορίες σχετικά με Smell Bent Mocktail, μπορείτε να επεκτείνετε με την προσθήκη ενός προσωπικου άρωματος . Το Fragrantica έχει ένα μοναδικό γνώμονα το χρήστη και ενα σύστημα κατάταξης και μπορεί να ταξινομήσει Mocktail by Smell Bent.\nΚάντε κλικ στις κατάλληλες επιλογές για τη μορφή ταξινόμησης του άρωματος κάτω από την εικόνα άρωματος. Επίσης, μπορείτε να βρείτε συνδέσεις με τρίτες ιστοσελίδες κόμμα / καταστήματα στο Διαδίκτυο, αλλά το Fragrantica δεν έχει καμία πρόσβαση ή έλεγχο σε αυτές τις ιστοσελίδες. Δεν δίνουμε εγγυήσεις ούτε φέρουμε την ευθύνη για ό, τι μπορείτε να βρείτε ως αποτέλεσμα αυτών των δεσμών, ή για οποιεσδήποτε μελλοντικές συνέπειες που περιλαμβάνουν αλλά δεν περιορίζονται στην απώλεια χρημάτων. Τα σχόλια των χρηστών για Mocktail by Smell Bent αντιπροσωπεύουν τις απόψεις των συγγραφέων μόνο και δεν αντανακλούν τις απόψεις του Fragrantica.


Κόκκινος όλος ο χάρτης κοροναϊού στην Ευρώπη τη στιγμή που στην Ελλάδα έχουμε μόνο δύο νομούς στο κόκκινο. Ολικά και τοπικά lockdown, νυχτερινές απαγορεύσεις κυκλοφορίας, περιορισμός των ευπαθών ομάδων και διευρυμένη χρήση μάσκας\nείναι κάποια από τα μέτρα που έχουν υιοθετηθεί σε όλη την Ευρώπη.\nΔείτε αναλυτικά τα μέτρα που ισχύουν σε όλη την Ευρώπη:\nΤσεχία: Σε ένα δεύτερο lockdown βρίσκεται σε ισχύ. Κλειστά τα σχολεία έως 27 Νοεμρβίου. Για μια εβδομάδα lockdown στις περισσότερες πληγείσες περιοχές και μερικό lockdown στην υπόλοιπη χώρα.\nΒέλγιο: ‘Ένα βήμα πριν το καθολικό lockdown. Έχουν ήδη κλείσει καφέ, μπαρ, εστιατόρια και θεματκά πάρκα, ενώ έχει επιβληθεί και απαγόρευση κυκλοφορίας.\nΣλοβακία: Μερικό lockdown και κλείσιμο των περισσότερων σχολείων. Οι πολίτες παραμένουν στα σπίτια τους και βγαίνουν μόνο για τις απαραίτητες αγορές, εργασία ή για βόλτα σε κοντινή απόσταση.\nΓαλλία: Απαγόρευση κυκλοφορίας από τις 21:00 ως τις 06:00 για 46.000.000 πολίτες στο Παρίσι και σε άλλες οκτώ μεγάλες πόλεις.\nΙσπανία: Περιορισμός στις μετακινήσεις\nΠολωνία: Κλείνουν μπαρ και εστιατόρια. Στα πέντε άτομα ο επιτρεπόμενος αριθμός συναθροίσεων. Τα παιδιά θα επιτρέπεται να βγαίνουν από τα σπίτια τους στη διάρκεια της ημέρας μόνο με τη συνοδεία ενός ενήλικα.\nΓερμανία: Απαγορεύονται οι συναθροίσεις. Μια περιφέρεια στον νότο έχει σχεδόν τεθεί σε καραντίνα. Υποχρεωτική η μάσκα σε ορισμένους δρόμους του Βερολίνου.\nΙρλανδία: Όλοι μέσα στα σπίτια τους για έξι βδομάδες. Τα μη απολύτως αναγκαία εμπορικά καταστήματα έκλεισαν, ωστόσο τα σχολεία παραμένουν ανοιχτά.\nΒόρεια Αγγλία: Κλείνουν σχεδόν τα πάντα. Συνολικά έως το Σαββατοκύριακο 7,3 εκατομμύρια πολίτες της Αγγλίας θα ζουν υπό αυστηρά περιοριστικά μέτρα.\nΙταλία: Στη βόρεια Ιταλία, η Λομβαρδία, ο οικονομικός πνεύμονας της περιοχής, επέβαλε απαγόρευση κυκλοφορίας τη νύχτα και για τρεις εβδομάδες. Ακολουθεί η Καλαβρία.\nΠορτογαλία: Τρεις πόλεις του βορρά (συνολικά 150.000 άνθρωποι) σε πλήρη καραντίνα. Σε όλη τη χώρα θα απαγορευτούν οι μετακινήσεις μεταξύ κοινοτήτων στο διάστημα 30 Οκτωβρίου – 3 Νοεμβρίου.


Η ΕΝΟΡΙΑ ΜΑΣ: Το Ευαγγέλιο Της Κυριακής\nΚατά Ιωάννην (α΄ 44-52)Τη επαύριον ηθέλησεν ο Ιησούς εξελθείν εις την Γαλιλαίαν· και ευρίσκει Φίλιππον και λέγει αυτώ· ακολούθει μοι. ην δε ο Φίλιππος από Βηθσαϊδά, εκ της πόλεως Ανδρέου και Πέτρου. ευρίσκει Φίλιππος τον Ναθαναήλ και λέγει αυτώ· ον έγραψε Μωϋσής εν τω νόμω και οι προφήται, ευρήκαμεν, Ιησούν τον υιόν του Ιωσήφ τον από Ναζαρέτ. και είπεν αυτώ Ναθαναήλ· εκ Ναζαρέτ δύναταί τι αγαθόν είναι; λέγει αυτώ Φιλιππος· έρχου και ίδε. είδεν ο Ιησούς τον Ναθαναήλ ερχόμενον προς αυτόν και λέγει περί αυτού· ίδε αληθώς Ισραηλίτης, εν ω δόλος ουκ έστι. λέγει αυτώ Ναθαναήλ· πόθεν με γινώσκεις; απεκρίθη Ιησούς και είπεν αυτώ· προ του σε Φίλιππον φωνήσαι, όντα υπό την συκήν είδον σε. απεκρίθη Ναθαναήλ και λέγει αυτώ· ραββί, συ ει ο υιός του Θεού, συ ει ο βασιλεύς του Ισραήλ. απεκρίθη Ιησούς και είπεν αυτώ· ότι είπον σοι, είδον σε υποκάτω της συκής, πιστεύεις; μείζω τούτων όψει. και λέγει αυτώ· αμήν αμήν λέγω υμίν, απ΄ άρτι όψεσθε τον ουρανόν ανεωγότα, και τους αγγέλους του Θεού αναβαίνοντας και καταβαίνοντας επί τον υιόν του ανθρώπου.\nΜετάφρασηΤην άλλη μέρα ο Ιησούς αποφάσισε να πάει στη Γαλιλαία. Βρίσκει τότε το Φίλιππο και του λέει: «Έλα μαζί μου». Ο Φίλιππος καταγόταν από τη Βηθσαϊδά, την πατρίδα του Ανδρέα και του Πέτρου. Βρίσκει ο Φίλιππος το Ναθαναήλ και του λέει: «Αυτόν που προανήγγειλε ο Μωυσής στο νόμο και οι προφήτες, τον βρήκαμε· είναι ο Ιησούς, ο γιος του Ιωσήφ από τη Ναζαρέτ». «Μπορεί από τη Ναζαρέτ να βγει τίποτα καλό;» τον ρώτησε ο Ναθαναήλ. «Έλα και δες μόνος σου», του λέει ο Φίλιππος. Ο Ιησούς είδε το Ναθαναήλ να πλησιάζει και λέει γι΄ αυτόν: «Να ένας γνήσιος Ισραηλίτης, χωρίς δόλο μέσα του». «Από πού με ξέρεις;» τον ρωτάει ο Ναθαναήλ. Κι ο Ιησούς του απάντησε: «Προτού σου πει ο Φίλιππος να ΄ρθείς, σε είδα που ήσουν κάτω απ΄ τη συκιά». Τότε ο Ναθαναήλ του είπε: «Διδάσκαλε, εσύ είσαι ο Υιός του Θεού, εσύ είσαι ο βασιλιάς του Ισραήλ». Κι ο Ιησούς του αποκρίθηκε: «Επειδή σου είπα πως σε είδα κάτω από τη συκιά, γι΄ αυτό πιστεύεις; Θα δεις μεγαλύτερα πράγματα απ΄ αυτά». Και του λέει: «Σας βεβαιώνω ότι σύντομα θα δείτε να έχει ανοίξει ο ουρανός, και οι άγγελοι του Θεού να ανεβαίνουν και να κατεβαίνουν πάνω στον Υιό του Ανθρώπου».\nΕτικέτες ΒΑΛΥΡΑ, Το Ευαγγέλιο Της Κυριακής, BALYRA\nΗ Ιταλία κέρδισε την υπόθεση για την παρουσία του ...\nΗ συμβολή της Ι.Μονής Βουλκάνου στον αγώνα του '21...\nΧαιρετισμοί της Θεοτόκου-Ακάθιστος Ύμνος:ΤΟ ΙΣΤΟΡΙ...\nΚαθαρά Δευτέρα, με Καθαρές ψυχές, για πιο ξεκάθαρε...\nΚαι επίσημα Άγιος, ο Άγιος Εφραίμ\nΟ Άμβρόσιος απαγορεύει τη ρίψη ρυζιού και το πάτημ...


Κακοκαιρία «Ελπίς»: Στην Γλυφάδα έκαναν εμβόλια μέχρι τις 15.00 το απόγευμα με μισό μέτρο χιόνι! – Pronews.gr\nΠεριβάλλον 24.01.2022 | 14:32\nΚακοκαιρία «Ελπίς»: Στην Γλυφάδα έκαναν εμβόλια μέχρι τις 15.00 το απόγευμα με μισό μέτρο χιόνι!\nΑβοήθητοι οι πολίτες από το κράτος και τους δήμους στα νότια προάστια: Σε Άλιμο, Γλυφάδα και Βούλα οι κάτοικοι βυθίστηκαν στο χιόνι και κανένας δεν τους ενημέρωσε.\nΣτις 3 το μεσημέρι έκλεισε το εμβολιαστικό κέντρο επί της οδού Αρχιμήδους 9, ενώ αύριο δεν θα λειτουργήσει, ενώ για σήμερα Δευτέρα και αύριο, Τρίτη, δεν θα πραγματοποιούνται τα δωρεάν ραπιντ τεστ από τον ΕΟΔΥ στο Παλαιό Δημαρχείο Γλυφάδας.\nΟ Δήμος Γλυφάδας συστήνει στους κατοίκους να περιορίσουν τις μετακινήσεις τους στις απολύτως αναγκαίες και να είναι προσεκτικοί στους δρόμους, αλλά τέτοια ώρα, τέτοια λόγια: Καμία προσπάθεια του Δήμου να βοηθήσει τους κατοίκους να απεγκλωβιστούν.\nΕίναι χαρακτηριστικό ότι το εμβολιαστικό κέντρο της Γλυφάδας επί της οδού Αρχιμήδους 9 έκανε εμβόλιο μέχρι τις 15.00 το απόγευμα και αυτό ενώ το χιόνι είχε φτάσει το μισό μέτρο ύψος!


Είμαστε έτοιμοι να ακούσουμε το Όχι του Θεού στην ζωή μας ; – Ιερός Ναός Αγίου Αχιλλίου\nΔεκέμβριος 17, 2018 by web_admin _inaa.gr\nΆλλοτε πάλι , ένα παλικάρι πήγε σε ακολουθία ενός γυναικείου μοναστηρίου για να προσευχηθεί. Είχε επιθετικό καρκίνο και οι γιατροί του είπανε ότι είναι “λίγες οι μέρες του”. Όι μοναχές μάθανε για την δομασία του νέου. Πλησίασε η γερόντισσα το παλικάρι και του είπε να έρθει να προσκυνήσει και λείψανα που έχουν εδώ στο μοναστήρι για να παρακαλέσει τον Θεό να γίνει καλά. Και το παλικάρι απάντησε:\n“Καλή μου γερόντισσα….δεν ήρθα εδώ για να γίνω καλά. Ήρθα για να ετοιμαστώ για το ταξίδι που έρχεται, ήρθα για να προσκυνήσω τους αγίους και να τους παρακαλέσω να με πάρουν μαζί τους, ήρθα για να παρακαλέσω εσάς να εύχεστε ο Θεός να με συγχωρέσει, να με ελεήσει. Ήρθα σήμερα, γιατί μπορεί να μην μπορέσω να ξανάρθω…”\nΑλλά ακόμα και στο πόνο θα πώ “Δόξα τω Θεώ πάντων ένεκεν” γιατί ξέρω ότι είσαι Πατέρας μου και ότι κάνεις , γίνεται από την αγάπη Σου προς εμένα . Σε ευχαριστώ Κύριε ,και ας βγαίνει η φράση με δυσκολία. Δέξου την αδυναμία μου όχι ως έλλειψη πίστης αλλά ως πόνο από τα τραύματα των παθών που χρειάζονται γιατρό και εσύ είναι ο μόνος που γνωρίζει την θεραπεία μου. Όλα αυτά βρίσκονται στην μεγάλη σου αγκαλιά. Έλα Κύριε σε χρειάζομαι…


Πάσχα | Ψάχνεις τον καλύτερο προορισμό; Βρήκαμε τα καλύτερα... | Life Ειδήσεις\nΠάσχα | Ψάχνεις τον καλύτερο προορισμό; Βρήκαμε τα καλύτερα ξενοδοχεία που μπορείς να επισκεφθείς\nΗ τέλεια ευκαιρία για να χαλαρώσεις το Πάσχα\nΤο Πάσχα είναι προ των πυλών και ειδικά στην Ελλάδα είναι ξεχωριστό. Πολλά ήθη και έθιμα σε πολλές πόλεις και χωριά, τα οποία προσφέρουν μοναδικές εμπειρίες. Τα ξενοδοχεία του Ομίλου Διβάνη, προσφέρουν ειδικά πακέτα διαμονής και διαμορφωμένα, με βάση την παράδοση των ημερών, μενού.\nΑν το Πάσχα έπρεπε να συνδυαστεί με ένα μόνο νησί, αυτό θα ήταν η Κέρκυρα.\nΠαραδοσιακά καντούνια σε συνδυασμό με τις εκδηλώσεις της Μεγάλης Εβδομάδας, διατηρούν το ενδιαφέρον των επισκεπτών για 10 ολόκληρες ημέρες. Το ξενοδοχείο Divani Corfu Palace σε απόσταση μόλις 3 χιλιομέτρων από το κέντρο της πόλης αποτελεί την ιδανική τοποθεσία για όσους θέλουν να βρίσκονται κοντά στο ιστορικό κέντρο της πόλης αλλά παράλληλα να απολαμβάνουν ένα ήρεμο περιβάλλον. Παρέχονται ειδικά διαμορφωμένα πακέτα διαμονής για τις εορταστικές ημέρες. Παράλληλα, οι επισκέπτες που θέλουν να μείνουν για τουλάχιστον τρεις νύχτες, μπορούν να επιλέξουν το Traditional Easter Getaway, το οποίο περιλαμβάνει διαμονή σε πολυτελές δωμάτιο με early check-in, late check-out και πλούσιο πρωινό σε μπουφέ. Στο δωμάτιο θα βρουν ένα δώρο καλωσορίσματος και θα μπορούν να απολαύσουν το Αναστάσιμο Δείπνο, το Πασχαλινό Γεύμα και να συμμετάσχουν στο Πασχαλινό γλέντι με τοπικούς χορούς και παραδοσιακές γεύσεις.\nΓια όσους το Πάσχα σε νησί δεν αποτελεί προτίμηση, τότε σε περιμένουν τα Μετέωρα\nΤο ξενοδοχείο Divani Meteora αποτελεί μία πολυτελή απόδραση στα μαγευτικά Μετέωρα και προσφέρει στους επισκέπτες την ευκαιρία να απολαύσουν την παραδοσιακή ελληνική φιλοξενία σε ένα σύγχρονο περιβάλλον. Βρίσκεται σε μια εκπληκτική τοποθεσία, από την οποία μπορεί κανείς να απολαύσει ένα από τα φυσικά θαύματα του κόσμου, τους θρησκευτικούς βράχους των Μετεώρων, σχεδόν μπροστά από το παράθυρο του δωματίου του. Ειδικά οι ημέρες του Πάσχα, με όλα τα τελετουργικά στα μοναστήρια δίνουν στα Μετέωρα μία άλλη διάσταση. Όσοι επιλέξουν αυτό το ξενοδοχείο πέρα από τα διαμορφωμένα πακέτα διαμονής που μπορούν να επιλέξουν, μπορούν να απολαύσουν ένα Picturesque Easter Getaway, στο οποίο περιλαμβάνονται διαμονή σε πολυτελές δωμάτιο με πλούσιο πρωινό μπουφέ. Early check-in, late check-out και welcome gift προσφέρονται και εδώ. Διατίθενται Αναστάσιμο Δείπνο και Πασχαλινό Γεύμα με δωρεάν συμμετοχή για όσους επιλέξουν αυτό το πακέτο.\nΓια τους λάτρεις της Αθηναϊκής Ριβιέρας το Apollon Palace & Thalasso είναι η ιδανική επιλογή.\nEarly check-in, late check-out, πλούσιο πρωινό σε μπουφέ, δωρεάν είσοδος στην εσωτερική πισίνα θαλασσοθεραπείας, στην σάουνα και στο γυμναστήριο και φυσικά δώρο καλωσορίσματος περιλαμβάνονται στις παροχές του Cosmopolitan Easter Getaway. Για την βέλτιστη εμπειρία περιποίησης, αναζωογόνησης και χαλάρωσης, παρέχεται έκπτωση σε όλες τις θεραπείες spa. Επιπλέον, παρέχεται δωρεάν συμμετοχή στο Αναστάσιμο Δείπνο και στο Πασχαλινό Γεύμα. Διαθέσιμα διαμορφωμένα πακέτα διαμονής ακόμα και για την Divine Suite με θέα τη θάλασσα ακόμα και μέσα από το μπάνιο!\nΕάν λοιπόν είσαι από αυτούς που θα αποδράσεις από την πρωτεύουσα ή θέλεις να απολαύσεις στιγμές ξεκούρασης και χαλάρωσης στην καρδιά της Αθηναϊκής Ριβιέρας, μπορείς να επιλέξεις ένα από τα ξενοδοχεία του Ομίλου Διβάνη και το φετινό σου Πάσχα να είναι ξεχωριστό!


ΟΙ ΦΥΛΕΣ ΤΗΣ ΠΑΝΔΗΜΙΑΣ – aiR mAgazine\nΟΙ ΦΥΛΕΣ ΤΗΣ ΠΑΝΔΗΜΙΑΣ\nby Ag mastermind 7 Μαρ 2021 7 Μαρ 2021 Leave a comment\nΟι αρνητές: Υποβαθμίζουν συστηματικά την απειλή του κοροναϊού και προσπαθούν να ζουν οι ίδιοι όπως πριν την πανδημία, σαν να μην έχει αλλάξει τίποτε. Παράλληλα, προσπαθούν να πείσουν και τους άλλους να δουν τα πράγματα και να ζήσουν με τον ίδιο τρόπο.\nΟι μεταδότες: Η ομάδα αυτή θέλει σκοπίμως να εξαπλώσει τον κοροναϊό θεωρώντας ότι έτσι θα επιτευχθεί πιο γρήγορα η «ανοσία της αγέλης» και η επιστροφή στην κανονικότητα.\nΟι βλαβεροί:Μια ιδιαίτερη ομάδα στην οποία ανήκουν άτομα τα οποία προσπαθούν να βλάψουν επίτηδες τους άλλους, για παράδειγμα φτύνοντάς τους ή βήχοντας πάνω τους.\nΟι ρεαλιστές: Αναγνωρίζουν τη νέα πραγματικότητα και τους κινδύνους της πανδημίας, ενώ προσαρμόζουν ανάλογα τη συμπεριφορά τους με κάθε εξέλιξη.\nΟι στοχαστικοί: Οι άνθρωποι αυτοί έχουν τάσεις απομόνωσης και βρίσκουν την πανδημία ως μια ευκαιρία για να στοχαστούν πάνω στη ζωή, στον κόσμο και στον θάνατο.\nΟι αποθησαυριστές: Αυτοί που θέλουν να είναι πάντα προετοιμασμένοι για κάθε εξέλιξη. Συχνά οδηγούνται σε πανικόβλητες αγορές και συσσωρεύουν προϊόντα, ώστε να είναι πάντα εφοδιασμένοι με τα απαραίτητα.\nΟι ανίκητοι: Στην ομάδα αυτοί εντάσσονται κυρίως νέοι άνθρωποι, οι οποίοι πιστεύουν ότι είναι άτρωτοι από τον κοροναϊό. Ως αποτέλεσμα αδιαφορούν σε μεγάλο βαθμό για τα μέτρα πρόληψης.\nΟι επαναστάτες: Επιλέγουν να αψηφήσουν τα περιοριστικά μέτρα λόγω πανδημίας όχι τόσο γιατί αρνούνται την ύπαρξη του ιού αλλά επειδή θεωρούν ότι περιορίζουν τις ατομικές ελευθερίες και επιλογές τους.\nΟι επικριτικοί: Οι συγκεκριμένοι τύποι ανθρώπων φορτώνουν συνεχώς στους άλλους τις δυσαρέσκειες και τους φόβους τους, ενώ αποφεύγουν τις δικές τους ευθύνες.\nΟι εκμεταλλευτές: Όπως και σε κάθε περίπτωση υπάρχουν και όσοι βλέπουν την πανδημία ως μια ευκαιρία για να κερδίσουν περισσότερη δύναμη, κέρδος ή ως μια δικαιολογία για την άσκηση βίας.\nΟι καινοτόμοι: Στον αντίποδα υπάρχουν κι αυτοί που βλέπουν την πανδημία ως μια ευκαιρία εξέλιξης, ώστε να σχεδιάσουν νέους τρόπους αντιμετώπισης της πανδημίας ατομικά και συλλογικά.\nΟι αλτρουιστές: Όσοι βοηθούν έμπρακτα τους ευάλωτους, τους ηλικιωμένους και τους μοναχικούς.\nΟι πολεμιστές: Όλοι όσοι βρίσκονται στην πρώτη γραμμή της μάχης κατά του κοροναϊού με διάφορους τρόπους, όπως το υγειονομικό προσωπικό.\nΟι βετεράνοι: Υπάρχουν τέλος κι αυτοί που έμαθαν καλά το μάθημά τους. Όσοι αρρώστησαν στο παρελθόν από άλλους κοροναϊούς, όπως SARS και MERS, και τώρα πια είναι πρόθυμοι να τηρήσουν τους περιορισμούς.\nPrevious Entry Το χρονικό της απελευθέρωσης των Ιωαννίνων\nNext Entry Που ανήκουμε , θέλουμε ή πρέπει να ανήκουμε ?


ΔΕΚΑΤΗ ΠΕΜΠΤΗ ΚΥΡΙΑΚΗ ΤΟΥ ΕΤΟΥΣ Α - Καθολική Αρχιεπισκοπή Νάξου-Τήνου-Μυκόνου-Άνδρου και Μητρόπολη παντός Αιγαίου\nΔΕΚΑΤΗ ΠΕΜΠΤΗ ΚΥΡΙΑΚΗ ΤΟΥ ΕΤΟΥΣ Α\nΤο Ευαγγέλιο μας διηγείται – αν εξαιρέσουμε την τελευταία φράση – την ιστορία μιας καταστροφής. Όλα ξεκίνησαν με ελπίδα και παρά το γεγονός αυτό, δεν άργησαν να γίνουν ένα τίποτα: τα πουλιά τρώνε τον σπόρο, το πετρώδες έδαφος τον εμποδίζει να κάνει ρίζες, τα ακανθώδη φυτά τον πνίγουν… Όλα ακολουθούν την απελπισμένη πορεία τους.\nΩστόσο, μέσα σε αυτή την καταστροφή, ο Θεός αναγγέλλει το δικό του «αλλά»: Στην παραβολή του σπορέα συναντάμε το «αλλά» του Θεού: Οι ελπίδες είναι λίγες, αλλά υπάρχει τουλάχιστον ένα καλό έδαφος για να φέρει εκατοντάδες καρπούς.\nΕίναι με τα μάτια του Ιησού που πρέπει να διαβάζουμε αυτού του είδους τις παραβολές. Και πρέπει να διαβάζουμε μαζί με τον Ιησού μέχρι το τέλος.\nΤο πρώτο μέρος δείχνει ότι όλα είναι μάταια. Ωστόσο η ιστορία από αυτή την ήττα οδηγεί σε ένα απροσδόκητο συμπέρασμα. Ο Θεός, μέσα στην άπειρη ευσπλαχνία του, δεν αφήνει τον σπορέα να υποκύψει ως τραγικός χαρακτήρας.\nΊσως έχουμε εδώ, μπροστά μας, ένα νόμο που ισχύει για όλες τις ενέργειες του Θεού μέσα στον κόσμο. Επειδή η παρουσία του Θεού μέσα στον κόσμο είναι συχνά αδύναμη και δυσδιάκριτη. Όταν την παίρνουμε στα σοβαρά, μπορεί να υποκύψουμε στον πειρασμό της απελπισίας. Αλλά οι ιστορίες του Θεού έχουν ένα αίσιο τέλος. Ακόμη κι αν στην αρχή δεν υπάρχει καμιά ένδειξη.\nΊσως ο Ιησούς να μη διηγείται αυτή την ιστορία μόνο στους ανθρώπους που βρίσκονται στις όχθες της λίμνης. Ίσως τη διηγείται στον ίδιο του τον εαυτό για να παρηγορηθεί. Αναρωτιέται: τι θα γίνει με αυτό που αναλαμβάνω; Θα συγκρουστεί με την τύφλωση, την άρνηση, τη σχολαστικότητα και τη βία, το θάνατο. Δεν αγνοεί τις ήττες. «Αλλά» ο λόγος του φέρνει τους καρπούς του στην καρδιά των ανθρώπων που είναι το λυτρωτικό του έργο που στο τέλος θριαμβεύει.


Προγραμματιστής χρησιμοποιεί κώδικα για να βγάλει… ποιήματα\nby Elpiniki Lyberis 29 Apr 2013\nΠοιος είπε ότι οι coders δεν είναι «ρομαντικές ψυχές»; Ένας από αυτόυς, ο Paul Thompson, έχει φτιάξει ένα C++ script που παράγει ποιηματάκια. Απ’ αυτά που είναι μία λέξη κάθε στίχος και κάθε λέξη έχει ένα γράμμα περισσότερο από την προηγούμενη.\nΑρχικά νόμιζε πως όλο και κάποιος θα είχε φτιάξει ένα τέτοιο προγραμματάκι, μέχρι που διαπίστωσε πως αυτό δεν ισχύει. Έτσι, κάθισε και έγραψε αυτό το script και βρήκε την δική του λύση: σκανάρει τα πάμπολλα κείμενα που είναι αναρτημένα στο Project Gutenberg.\nΜέσα στις παραμέτρους, το σκριπτάκι αυτό αποκλείει τα κύρια ονόματα από τα κείμενα που «διαβάζει» και χρησιμοποιεί αλυσίδες Markov για να «χτίζει» στην τελική του μορφή το ποιηματάκι και το αποτέλεσμα…; Ε, για το αποτέλεσμα, ο ίδιος ο προγραμματιστής λέει πως η προσέγγιση δεν είναι τέλεια. Αλλά μέσα στα «σκουπίδια» μπορεί κανείς να βρει εκείνο το ποιηματάκι που να τον ταξιδέψει.\nΑκόμα κι αν δεν είστε fans της ποίησης, η όλη ιδέα του να χρησιμοποιείς κώδικα για να φτιάχνεις τέχνη του λόγου, είναι συναρπαστικό… και geek-ικο. Δείτε ένα δείγμα:\nΜπορείτε να βρείτε τον κώδικα, εδώ.\nTHE VERGE, PAUL THOMPSON TUMBLR


  ΒΙΟΜΗΧΑΝΙΚΑ ΕΡΓΑΛΕΙΑ Sale\nSale   ΓΕΝΝΗΤΡΙΕΣ\n  ΕΡΓΑΛΕΙΑ ΑΕΡΟΣ New\nΣας καλωσορίζουμε στο mactools.gr. Η παρούσα ιστοσελίδα είναι επίσημα δηλωμένο ηλεκτρονικό κατάστημα.\nΟ δικτυακός τόπος www.mactools.gr για να προσφέρει πληροφορίες και υπηρεσίες στους χρήστες του και την δυνατότητα να ενημερώνεστε για τα προς πώληση προϊόντα, καθώς και να πραγματοποιείτε αιτήματα παραγγελιών ηλεκτρονικά.\nΤο mactools.gr μπορεί, για οποιοδήποτε λόγο και χωρίς προειδοποίηση, να αλλάξει αυτούς τους Όρους και Προϋποθέσεις. Η συνέχιση της χρήσης της ιστοσελίδας από τους χρήστες μετά από την ημερομηνία ισχύος οποιωνδήποτε αλλαγών στους Όρους και Προϋποθέσεις θα εκλαμβάνεται ως αποδοχή από τους χρήστες των αλλαγών αυτών.\nΗ εταιρεία δεν ευθύνεται έναντι των πελατών/χρηστών για ζημίες που τυχόν προκύψουν από την εκτέλεση ή μη της παραγγελίας τους ή για λάθη στα δεδομένα που εισάγει ο χρήστης/πελάτης στις φόρμες παραγγελιών,καθώς και για τυχόν λάθη σε τιμές ή χαρακτηριστικά προϊόντων. Επίσης η εταιρεία επιφυλάσσεται ως προς το χρόνο παράδοσης των προϊόντων στις περιπτώσεις ανωτέρας βίας,περιόδους εορτών (δεκαπενθήμερο Χριστουγέννων και Πάσχα) καθώς και περίοδο καλοκαιρινών διακοπών 1-31 Αυγούστου .\nΟι πληροφορίες που έχουν δοθεί εκούσια από τους χρήστες της αναφερόμενης ιστοσελίδας, χρησιμοποιούνται από το mactools.gr,\nΟι πληροφορίες που συλλέγει το spitistore.gr μέσω της ιστοσελίδας έχουν ως σκοπό να μετρήσουν το αριθμό επισκεψημότητας της,\nΤο mactools.gr δεν διανέμει σε κανένα άλλο οργανισμό ή συνεργάτη που δεν συνδέεται με το mactools.gr τις\nΤο mactools.gr σχεδίασε την ιστοσελίδα του έτσι ώστε οι χρήστες του να μπορούν να επισκέπτονται και ενημερώνονται για τα προς πώληση προϊόντα χωρίς να χρειάζεται να αποκαλύπτουν τη ταυτότητα τους εκτός και αν το επιθυμούν.\nνα πραγματοποιήσουν αιτήματα παραγγελιών ηλεκτρονικά, να εγγραφούν στην ιστοσελίδα μας ή να στείλουν email στο mactools.gr.\nΤο mactools.gr συλλέγει δύο τύπους πληροφοριών σχετικά με τους χρήστες:\n2.Στοιχεία που ο χρήστης μας δίνει προκειμένου να εκτελεστεί η παραγγελία του από το mactools.gr.\nΤο mactools.gr κάνει χρήση των πληροφοριών που μας δίνετε κατά τη διάρκεια της ηλεκτρονικής αποστολής της φόρμας,\n3.Για νέα ή εναλλακτικά προϊόντα που προσφέρονται από το mactools.gr.\n4.Eιδικές προσφορές του mactools.gr.\nΈχετε τη δυνατότητα να επιλέξετε αν θέλετε ή όχι να λαμβάνετε τέτοιου είδους επικοινωνίες από το mactools.gr στέλνοντας\nτο αίτημα σας μέσω e-mail στην ηλεκτρονική διεύθυνση support@mactools.gr\nΤο mactools.gr επιτρέπει στους χρήστες του να διορθώνουν, αλλάζουν, συμπληρώνουν ή να διαγράφουν δεδομένα και πληροφορίες\nπου έχουν προσκομιστεί στο mactools.gr.\nΕάν επιλέξετε να διαγράψετε μια πληροφορία, το mactools.gr θα ενεργήσει έτσι ώστε να διαγραφεί αυτή η πληροφορία από τα αρχεία του άμεσα.\nΓια τη προστασία και την ασφάλεια του χρήστη το mactools.gr θα προσπαθήσει να βεβαιωθεί ότι το πρόσωπο που κάνει τις αλλαγές είναι όντως το ίδιο πρόσωπο με το χρήστη.\nλειτουργία της ιστοσελίδας ή για να κάνετε οποιοδήποτε ερώτημα επικοινωνήστε με το mactools.gr μέσω www.mactools.gr ή\nμέσω e-mail στην ηλεκτρονική διεύθυνση support@mactools.gr.\nΗ αλλαγή ή η διόρθωση των προσωπικών σας δεδομένων μπορεί να γίνει επίσης μέσω του σελίδας εγγραφής του mactools.gr.\nΤο mactools.gr επεκτείνει, ενημερώνει και βελτιώνει την ιστοσελίδα του, κατά τακτά χρονικά διαστήματα και τα σχετικά με αυτή προϊόντα και\nΑποδοχή των Διαδικασιών Προστασίας τους Απορρήτου που εφαρμόζει το mactools.gr\nΚάποια από τα περιεχόμενα αυτής της ιστοσελίδας μπορεί να κατέχονται από τρίτα μέρη (πχ. περιγραφές, χαρακτηριστικά φωτογραφίες, άρθρα, δεδομένα ή αποσπάσματα) ή να υπάρχουν δεσμοί υπερκειμένου που οδηγούν σε ιστοσελίδες που κατέχονται από τρίτους, οι οποίοι έχουν την πλήρη ευθύνη (αστική ή ποινική) για την ασφάλεια, το σύννομο ή την εγκυρότητα του περιεχομένου των ιστοσελίδων και των υπηρεσιών τους, αποκλεισμένης κάθε ευθύνης του mactools.gr.\nΤο mactools.gr παρέχει τους δεσμούς αυτούς για διευκόλυνση των χρηστών της ιστοσελίδας του. Το mactools.gr δεν έχει κανένα έλεγχο επί των ιστοσελίδων που κατέχονται από τρίτα μέρη ή του περιεχομένου τους, η επίσκεψη των οποίων γίνεται μέσω της ιστοσελίδας αυτής ή διατίθενται σε αυτήν και, ως εκ τούτου, Το mactools.gr δεν υποστηρίζει, χρηματοδοτεί, συμβουλεύει ή άλλως αποδέχεται καμία ευθύνη για αυτές τις ιστοσελίδες ή το περιεχόμενου τους.\nΤο mactools.gr επιφυλάσσεται του δικαιώματος να αλλάξει ή να αποσύρει οποιοδήποτε μέρος ή ολόκληρη την ιστοσελίδα οποιαδήποτε στιγμή χωρίς προηγούμενη ειδοποίηση. Οποιεσδήποτε αλλαγές θα ισχύσουν από την επόμενη φορά που ο χρήστης θα επισκεφθεί την ιστοσελίδα. Οι χρήστες αυτής της ιστοσελίδας δεν δικαιούνται οποιαδήποτε αποζημίωση επειδή αδυνατούν να χρησιμοποιήσουν τις υπηρεσίες που προσφέρονται από αυτήν.\n6. Πολιτική εχεμύθειας\nΤο mactools.gr θεωρεί πολύ σημαντική την ασφάλεια των προσωπικών στοιχείων των χρηστών της ιστοσελίδας της και είναι υπεύθυνη για την διασφάλιση του απορρήτου όλων των προσωπικών πληροφοριών που της παρέχονται.\n1.Tιμολόγιο πώλησης ή απόδειξη λιανικής του εργαλείου.\n2.Δεν καλύπτονται με εγγύηση εργαλεία που επιχειρήθηκε η επισκευή τους από άτομα μη αναγνωρισμένα. Επίσης δεν καλύπτονται ηλεκτρικά μοτέρ ζημίες που προέρχονται από πτώση τάσεων και ηλεκτρικά μέρη εργαλείων μηχανήματων.\n4.Οι επισκευές εργαλείων και μηχανημάτων, καθώς και το service, πραγματοποιούνται στην έδρα του εκάστoτε αντιπροσώπου-εισαγωγέα ή σε εξουσιοδοτημένο κατάστημα που έχει ορίσει ο ίδιος (αντιπρόσωπος-εισαγωγέας).\nΕπικοινωνία και ενημερωτικά emails της Εταιρεία μας: Ενίοτε, μπορεί να κοινοποιούνται μέσω e-mail ή ταχυδρομείο, πληροφορίες σχετικά με τα προϊόντα ή τις υπηρεσίες της Εταιρείας μας και των επιχειρηματικών συνεργατών της (πχ. ενημερώσεις σχετικά με τις νεότερες ειδήσεις). Εάν ο χρήστης δεν επιθυμεί να λαμβάνει τέτοιου είδους πληροφορίες μπορεί να επιλέξει να μην τις λαμβάνει, ενημερώνοντας οποιαδήποτε στιγμή μέσω e-mail στην ακόλουθη διεύθυνση ηλεκτρονικού ταχυδρομείου info@mactools.gr.